| De dono quod fecit Adam de Marolio clericus ecclesie Beati Dyonisii | E . Parisiensis archidiaconus , omnibus presentes litteras inspecturis , salutem in Domino . Noveritis quod Adam de Marolio clericus in nostra presencia constitutus legavit ecclesie Beati Dyonisii quintam partem hereditatis sue super terram suam de Garges quam tenet a dicta ecclesia . Pro illa autem quintam partem assignavit illi ecclesie tres arpennos et dimidium vinearum sitos in territorio de Garges juxta vineas Beati Dyonisii , et decem arpennos ad Tercium Potum qui sunt proximiores vineis Beati Dyonisii , et censivam quam habet in quodam arpenno juxta vineam Hugonis de Chaumantel in plantis versus Haut lo roi , videlicet duodecim denarios censuales ; preterea legavit dicte ecclesie quinque denarios censuales quos habet in vinea quam tenet Odo de Salicibus juxta vineas Sancti Dyonisii . Legavit etiam ecclesie memorate jus quod habet in Rerico Juvene hospite suo de Garges , ita quod ille hospes erit inmunis a tallia et omni exactione pro duodecim denariis annis singulis ecclesie Beati Dyonisii ab illo Rerico solvendis . Hec autem omnia ecclesie memorate legavit cum omni justicia et omni jure quod in predictis rebus habet , si forte ipsum A . in terra Albigencium vel itinere eundo aut redeundo mori contigerit . In predictis autem decem arpennis sepedictus A . habet tercium potum sine omni honere expensarum . Pro omnibus istis abbas Beati Dyonisii conventui ejusdem loci annis singulis quadraginta solidos parisiensium solvet pro anniversario sepedicti A . in ecclesia Beati Dyonisii annuatim faciendo ; insuper etiam dictus abbas annuatim dabit domui Dei de Sancto Dyonisio octo libras parisiensium pro quodam sacerdote ibidem statuendo , qui pro anima ipsius A . et parentum suorum perpetuo serviet in eadem . In hujus rei memoriam , presentem paginam sigilli nostri munimine fecimus roborari . Actum anno Domni Mo CCo IXo , mense mayo .

Adam de Marolio

Beati Dyonisii

E

Parisiensis

Adam de Marolio

Beati Dyonisii

Garges

Garges

Beati Dyonisii

Beati Dyonisii

Hugonis de Chaumantel

Haut

Odo de Salicibus

Sancti Dyonisii

Rerico Juvene

Garges

Beati Dyonisii

Rerico

Albigencium

Beati Dyonisii

Beati Dyonisii

Sancto Dyonisio


| De quinta parte quam legavit Adam de Marolio clericus | E . Parisiensis archidiaconus , omnibus presentes litteras litteras inspecturis , salutem in Domino . Noveritis quod Adam de Marolio clericus in nostra presencia constitutus legavit ecclesie Beati Dyonisii quintam partem hereditatis sue super terram suam de Garges quam tenet a dicta ecclesia . Pro illa autem quinta parte assignavit illi ecclesie tres arpennos et dimidium vinearum et decem arpennos ad Tercium Potum et quicquid juris habet in quodam arpenno juxta vineam Hugonis de Chaumontel in plantis versus Haut lo raicum censiva quam ibi habet , videlicet duodecim denarios . Preterea legavit dicte ecclesie jus quod habet in Ferico Juvene , hospite suo de Garges , ita quod ille hospes erit immunis a tallia et omni exactione pro duodecim denariis annis singulis ecclesie Beati Dyonisii ab illo Rerico solvendis . Hec autem omnia abbas et conventus dicte ecclesie pro illa quinta parte imperpetuum possidebunt si forte ipsum Adam in terra Albigensium vel itinere eundo aut redeundo mori contigerit . Memoratus tamen abbas pro illa quinta parte conventui Beati Dyonisii annis singulis quadraginta solidos parisiensium solvet pro anniversario sepedicti Ade annis singulis in ecclesia Beati Dyonisii faciendo . Insuper etiam dictus abbas annuatim dabit domui Dei de Sancto Dyonisio octo libras parisiensium pro quodam sacerdote ibidem statuendo , qui pro anima ipsius Ade et parentum suorum et benefactorum perpetuo serviet in eadem . Sciendum autem quod tres arpenni et dimidius supradicti siti sunt juxta vineas monachorum sancti Dyonisii apud Gargess . In hujus rei memoriam , presentem paginam sigilli nostri munimine fecimus roborari . Actum anno Domini Mo CCo XIXo , mense mayo .

Adam de Marolio

E

Parisiensis

Adam de Marolio

Beati Dyonisii

Garges

Tercium Potum

Hugonis de Chaumontel

Haut

Ferico Juvene

Garges

Beati Dyonisii

Rerico

Adam

Beati Dyonisii

Ade

Beati Dyonisii

Sancto Dyonisio

Ade

sancti Dyonisii

Gargess


| De quodam pascuo dato in elemosinam a Galtero milite de Vilers | Ego G . decanus de Sarcellis , notum facio presentibus et futuris quod dominus Walterus de Viliers miles et domina Helois uxor sua in nostra presencia constituti recognoverunt se dedisse ecclesie Beati Dyonisii in elemosinam quoddam pascuum circiter unum arpennum , contiguum domui Beati Dyonisii que est apud Dugniacum a posteriori parte , in quo medietatem habebant de frichio quod est ante dictam domum , ubi similiter medietatem habebant ad relevandum fossata ejusdem domus tantum quantum monachi occupaverant vel ad perficiendum dicta fossata adeo lata ubi erant in latiore parte ampliora , et unum denarium censualem quem habebant super quoddam pratum prope molendinum de la Bretesche situm , quod pratum domus leprosorum de Gonessa ab eis tenebat ; de quo denario cum aliis supradictis desaisiaverunt se in manu nostra , et nos de voluntate eorum Fulconem monachum Beati Dyonisii de omnibus hiis saisiavimus , presente procuratore dicte domus leprosorum et annuente . Hec autem omnia sepedictus miles et uxor sua corporali fide in manu nostra prestita dicte ecclesie imperpetuum possidenda concesserunt et garantizare promiserunt . Pro qua concessione et garantizacione decem libras parisiensium de caritate ecclesie receperunt . Et quia prenominatus miles sigillum non habebat , ad petitionem ipsius uxoris sue presentem paginam sigilli nostri caractere munivimus . Actum anno Domini Mo CCo nono decimo , mense junio .

Galtero milite de Vilers

G

Sarcellis

Walterus de Viliers

Helois

Beati Dyonisii

Beati Dyonisii

Dugniacum

Bretesche

Gonessa

Fulconem

Beati Dyonisii


| Confirmatio de vendicione Hugonis de Dugniaco quam fecit ecclesie Beati Dyonisii | In nomine sancte et individue Trinitatis . Amen . Phillippus Dei gratia Francorum rex . Noverint universi presentes pariter et futuri quod Ursio , camerarius noster , voluit benigne , penitus quitavit et concessit venditionem illam quam Hugo de Dugniaco , avunculus uxoris sue , fecit ecclesie Beati Dyonisii , scilicet quatuor libras census et amplius quem in villa Beati Dyonisii et extra villam habebat , quem etiam a Beato Dyonisio in feodum tenebat , preterea obolum avalagii et quicquid in avalagio aque Beati Dyonisii habebat , tam in doliis quam rebus aliis ; et quia predictus Hugo ipsum avalagium de Ursione tenebat et ipse Ursio de ecclesia Beati Dyonisii tenebat illud similiter , assensu et voluntate uxoris sue Leticie et heredum suorum , assensu etiam nepotum dicti Hugonis , scilicet Petri et Hugonis Malet qui presentes fuerunt , predictus Ursio litteras suas patentes inde scribi et sigillo suo sigillari fecit et nos rogavit ut venditionem istam secundum cartam suam confirmaremus . Quod ut perpetuum robur obtineat , sigilli nostri auctoritate et regii nominis karactere inferius annotato , ad petitionem predictorum Ursionis scilicet , camerarii nostri et Hugonis de Dugniaco , presentem paginam , salvo iure nostro , confirmamus . Actum Parisius , anno Incarnationis dominice Mo CCo duodecimo , regni vero nostri anno XXXo quarto , astantibus in palatio nostro quorum nomina supposita sunt et signa . Dapifero nullo . Signum Guidonis buticularii . Signum Bartholomei camerarii . Signum Droconis constabularii . Data vacante cancellaria .

Hugonis de Dugniaco

Beati Dyonisii

Phillippus

Francorum

Ursio

Hugo de Dugniaco

Beati Dyonisii

Beati Dyonisii

Beato Dyonisio

Beati Dyonisii

Hugo

Ursione

Ursio

Beati Dyonisii

Leticie

Hugonis

Petri

Hugonis Malet

Ursio

Ursionis

Hugonis de Dugniaco

Parisius

Guidonis buticularii

Bartholomei

Droconis


| De terra quam tenet ad censum de nobis ecclesia de Julliaco | Omnibus presentes litteras inspecturis , Egidius ecclesie de Juliaco humilis minister et ejusdem loci conventus , salutem in Domino . Universitati vestre notum facimus quod Stephanus de Fraxinis miles dedit nobis imperpetuam elemosinam quamdam terram circiter XXX duos arpennos terre , que dicitur Terra de Atrio , assencientibus Petro de Villaribus milite , de cujus feodo predicta terra movebat , et Adam fratre ipsius et Adam sororio ejus et Guidone de Tiliaco ; qui postmodum coram viro venerabili abbate Beati Dyonisii , de cujus feodo predicta terra erat in capite , receptis de caritate nostra quadraginta libris parisiensium , elemosinam istam fieri concesserunt , fide corporaliter data promittentes quod contra hanc suam concessionem per se vel per alium in posterum non venirent . Predictus vero abbas tali modo elemosinam istam fieri permisit , assentiente conventu suo , quod nos ipsam terram ab ipsis teneremus imperpetuum ad censum quinque solidorum , sibi apud Beatum Dyonisium in octabis ejusdem martyris annuatim solvendorum , salvo in omnibus jure suo ; nos etiam imperpetuum quitavimus predictis abbati et conventui unum sextarium bladi quem singulis annis percipiebamus in molendino ipsorum de Dugniaco . In cujus rei firmitatem et testimonium , presenti carte sigillorum nostrorum apposuimus munimentum . Actum anno Domini Mo CC vicesimo secundo , kalendas novembris .

Julliaco

Egidius ecclesie de Juliaco

Stephanus de Fraxinis

Terra de Atrio

Petro de Villaribus

Adam

Adam sororio ejus

Guidone de Tiliaco

Beati Dyonisii

Beatum Dyonisium

Dugniaco


| De septem arpennis terre emptis a Petro de Dugniaco | Omnibus presentes litteras inspecturis , G . Parisiensis archidiaconus , salutem . Notum facimus quod constituti in nostra Petrus de Dugniaco et Alda uxor sua coram nobis recognoverunt se vendidisse pro triginta tribus libris parisiensium venerabilibus viris et religiosis abbati et conventui Sancti Dyonisii septem arpennos terre arabilis sitos apud Duniacum in feodo eorumdem abbatis et conventus , super quo feodo idem Petrus recognovit se esse ligium hominem abbatis et conventus , et quindecim solidos parisiensium censuales et unum caponem similiter sitos apud Dugniacum . Preterea , idem Petrus recognovit se vendidisse eisdem abbati et conventui duos feodos militum sitos apud Cormelias en Veuquesin pro decem libris parisiensium , et super hiis erat idem Petrus ligius homo abbatis et conventus Sancti Dyonisii . Residuum vero feodi unde idem Petrus est homo ligius predicte ecclesie Sancti Dyonisii misit et concessit in contraplegium predicte venditionis ecclesie memorate , hec omnia faciens assensu et voluntate dicte Halde uxoris sue , que coram nobis quitavit dotarium suum . Supradicta omnia promiserunt fide media tam dictus Petrus quam uxor ejusdem observaturos et non contraventuros . In hujus autem rei memoriam et firmitatem , presentem paginam ad petitionem sepedictorum Petri et Halde uxoris sigillo nostro fecimus roborari . Actum anno M o CCo vicesimo tercio .

Petro de Dugniaco

G

Parisiensis

Petrus de Dugniaco

Alda

Sancti Dyonisii

Duniacum

Petrus

Dugniacum

Petrus

Cormelias

Veuquesin

Petrus

Sancti Dyonisii

Petrus

Sancti Dyonisii

Halde

Petrus

Petri

Halde


| De emptione facta a Radulfo majore de Lupera | G . decanus de Sercellis , omnibus ad quos presens scriptum pervenerit , salutem in Domino . Noveritis quod Radulfus major de Lupera et uxor sua Emelina in presencia nostra constituti recognoverunt se vendidisse abbati Beati Dyonisii quatuor solidos de censu super masuras et sitos , et decem capones , et decem panes tales quales faciunt homines in domibus suis , et duos arpentos terrarum ad campos in tribus piecis sitos , pro decem et octo libris parisiensium . Et mediante fide corporali testimonio venditionem istam promiserunt contra omnes guarantire . Insuper plegios , videlicet Petrum Faluel filium suum , et Guiardum generum suum , Nicholaum prepositum de Gunessa , et Reginaldum filium predicti Nicholai , et Johannem de Malreguart . Et ad petitionem ipsius Radulfi et Emeline uxoris sue , presenti pagine sigillum nostrum apposuimus . Actum anno Domini Mo CCo XXo quatro , mense septembris .

Radulfo majore de Lupera

G

Sercellis

Radulfus major de Lupera

Emelina

Beati Dyonisii

Petrum Faluel

Guiardum

Nicholaum

Gunessa

Reginaldum

Nicholai

Johannem de Malreguart

Radulfi

Emeline


| Carta domini Sustanni militis | Universis presentes litteras inspecturis , G . archidiaconus Parisiensis , eternam in Domino salutem . Universitati vestre notum facimus quod in nostra presentia constituti Scutannus de Gehenniaco miles et Aalipdis uxor sua recognoverunt se vendidisse pro viginti libris parisiensium religiosis viris abbati et conventui Beati Dyonisii totum feodum quod dicti Scutannus et Aalipdis a religioso viro abbate Beati Dyonisii tenebant in territorio Guargiarum , prout ipsi recognoverunt coram nobis , et quicquid pertinet ad feodum supradictum . Promiserunt autem sub fide prestita dicti Scutannus et Aalipdis quod venditionem predictam servabunt et guarantizabunt erga omnes nec contra in posterum venire attemptabunt . Prefata siquidem Aalipdis fide interposita penitus et expresse quitavit quicquid in dicto feodo et in pertinentibus ad feodum habebat vel habere poterat vel ratione doarii vel quocumque alio modo , sub ejusdem fidei religione promittens quod contra dictam quitationem et venditionem nullatenus venire presumet in futurum et quod eandem quitationem nec vi nec metu inducta sed voluntate spontanea faciebat . Dominus vero Henricus de Jehenniaco miles , frater dicti Scutanni , vendicionem predictam laudavit pariter et concessit , et se plegium et garantizatorem constituit sacramento prestito coram nobis . In cujus rei memoriam et testimonium , presentes litteras fecimus sigillo nostro consignari . Actum in crastino dominice qua cantatur Invocavit me , anno Domini Mo CCo vicesimo VIIo .

Sustanni

G

Parisiensis

Scutannus de Gehenniaco

Aalipdis

Beati Dyonisii

Scutannus

Aalipdis

Beati Dyonisii

Guargiarum

Scutannus

Aalipdis

Aalipdis

Henricus de Jehenniaco

Scutanni


| De hiis que emimus ab Alexandro milite de Burgo Divite et Matheo cambellario | Gaufridus Parisiensis archidiaconus , omnibus presentes litteras inspecturis , salutem in Domino . Notum facimus quod in nostra presencia constituti Alexander de Divite Burgo miles et Matheus , cambellanus abbatis Beati Dyonisii , et Johanna , ejusdem Mathei uxor , recognoverunt se in perpetuam elemosinam ecclesie dicte quintam partem dedisse et se vendidisse pro XX libris parisiensium et im perpetuum quitasse eidem ecclesie quatuor partes istorum reddituum quos apud Petram Fictam tam ipsi quam Henricus et Robertus de Divite Burgo , fratres dicti Alexandri , milites , annuatim habebant , et omnia ad dictos redditus spectancia , videlicet : in masura Renaudi Clarambaldi , duos solidos et tres capones , de qua masura debebant duos solidos censui communali ; item de uxore Drogonis Clavel duos denarios et obolum , de terrra de Ulmo Buchardi ; item VII solidos quos habebant singulis annis de vinea Foberti Pungentis Asinum , de quibus VII solidis reddebant duos solidos censui communali ; item tres solidos quos habebant de vinea Jacobi Britonis , de quibus reddebant duos solidos censui communali ; item septem solidos sex denarios et tres capones quos habebant de tribus partibus duarum masurarum Renaudi de Plessé , Bernardi Dexlaveu et Radulfi Martin , de quibus reddebant IIIIor denarios et obolum domine Matildi de Pissecoc ; item tres obolos quos eis reddebat domina Matildis de Pissecoc de curia Ade Alberici . Promiserunt etiam , fide prestita coram nobis , dicti Alexander , Matheus et ejus uxor quod in premissis nichil penitus decetero reclamabunt , immo ipsa dicte ecclesie secundum usus et consuetudines Francie garantizabunt ; specialiter autem de tribus obolis de curia Ade Alberici promiserunt se eidem ecclesie rectam garanciam laturos quod eadem ecclesia imperpetuum eos teneat et quod ad ponendum extra manum suam ab aliquo decetero non cogatur . In cujus rei testimonium , ad petitionem prenominatarum personarum , presentes litteras fecimus sigilli nostri munimine roborari . Datum anno Domini Mo CCo XXX primo , mense decembri .

Alexandro milite de Burgo Divite

Matheo cambellario

Gaufridus

Parisiensis

Alexander de Divite Burgo

Matheus

Beati Dyonisii

Johanna

Mathei

Petram Fictam

Henricus

Robertus de Divite Burgo

Alexandri

Renaudi Clarambaldi

Drogonis Clavel

Ulmo Buchardi

Foberti

Pungentis Asinum

Jacobi Britonis

Renaudi de Plessé

Bernardi Dexlaveu

Radulfi Martin

Matildi de Pissecoc

Matildis de Pissecoc

Ade Alberici

Alexander

Matheus

Francie

Ade Alberici


| De septem solidis censualibus quos emimus a Roberto presbitero de Dugniaco | Guillelmus miseratione divina Parisiensis ecclesie minister indignus , omnibus presentes litteras inspecturis , salutem in Domino . Noverint universi quod nos concedimus et ratam habemus venditionem quam fecit Robertus presbiter de Dugniaco abbati Sancti Dyonisii de septem solidis parisiensium census annui quos bone memorie Drocho miles legavit presbitero ecclesie de Dugniaco , quia predictus census movet de feodo ipsius abbatis , ita tamen quod pecunia illa que pro predicto censu data est in aliqua emptione ad opus presbiterii ecclesie de Dugniaco ponatur . In cujus rei testimonium , presentes litteras sigilli nostri munimine fecimus roborari . Actum anno Domini Mo CCo XXo VIIIo , mense mayo .

Roberto

Dugniaco

Guillelmus

Parisiensis

Robertus

Dugniaco

Sancti Dyonisii

Drocho

Dugniaco

Dugniaco


| Carta domini Sustanni militis | Universis presentes litteras inspecturis , G . archidiaconus Parisiensis , eternam in Domino salutem . Litteras nostras vidimus sub hac forma : « Universis presentes litteras inspecturis , G . archidiaconus Parisiensis , eternam in Domino salutem . Universitati vestre notum facimus quod in nostra presentia constituti Scutanus de Jahenniaco miles et Aalipdis uxor sua etc . : verte folium . » Postmodum autem domina Margarita uxor Guillelmi Bateste militis in nostra presentia constituta predictas litteras approbavit , fide corporali in manu nostra prestita promittens quod contra ea que superius continentur decetero venire nullatenus attentabit . Hec autem fecit predicta Margarita dicto Guillelmo marito suo presente et consenciente . In cujus rei memoriam et testimonium , presentes litteras , ad petitionem prenominate Margarite , sigillo nostro fecimus consignari . Actum anno Domini Mo CCo XXo VIII , die lune proxima post quindenam Pentecostes .

Sustanni

G

Parisiensis

G

Parisiensis

Scutanus de Jahenniaco

Aalipdis

Margarita

Guillelmi Bateste

Margarita

Guillelmo

Margarite


| De emptione facta a Stephano Bolardo | Omnibus presentes litteras inspecturis , G . archidiaconus Parisiensis , eternam in Domino salutem . Noverit universitas vestra quod in nostra presentia constituti Stephanus Bolard de Gonessia et Emelina uxor ejus recognoverunt se vendidisse pro quater viginti libris parisiensium venerabili abbati et conventui Beati Dyonisii totum feodum integraliter quod tenebant a predictis abbate et conventu apud Gargis in censivis , terris arabilibus et campiparte . Et promiserunt fide corporali prestita in manu nostra dicti Stephanus et Emelina quod dictam venditionem inviolabiliter observabunt , et quod contra eandem venditionem per se vel per alium venire decetero nullatenus attemptabunt . Memorata vero Amelina penitus et expresse quitavit quicquid juris in predicto toto feodo ratione dotalicii vel quocumque alio modo habebat aut habere poterat , promittens sub fide prestita quod contra istam quitationem per se vel per alium non veniet in futurum , et quod ad faciendam illam quitationem et venditionem predictam nec vi nec metu nec dolo inducta fuerat , sed spontanea voluntate faciebat . Cui recognitioni et fidei dationi interfuerunt G . decanus Kalen' , M . presbiter de Luperis , Odo Sapiens , Odo dictus Rex , Guiardus de Cruce , Bernardus Trossel de Luperis et plures alii . In cujus rei memoriam , presentes litteras ad petitionem dictorum Stephani et Emeline sigillo nostro fecimus consignari . Actum apud Luperas , anno Domini Mo CCo XXX , die jovis proxima post Pascha .

Stephano Bolardo

G

Parisiensis

Stephanus Bolard de Gonessia

Emelina

Beati Dyonisii

Gargis

Stephanus

Emelina

Amelina

M

Luperis

Odo Sapiens

Odo dictus Rex

Guiardus de Cruce

Bernardus Trossel de Luperis

Stephani

Emeline

Luperas


| De emptione facta a Guillelmo armigero de Dugniaco | Universis presentes litteras inspecturis , G . archidiaconus Parisiensis , salutem in Domino . Notum facimus quod in nostra presentia constituti Guillelmus de Dugniaco armiger et Maria uxor ejus recognoverunt se dedisse et concessisse in puram et perpetuam elemosinam ecclesie Beati Dyonisii quintam partem trium arpennorum terre site apud Dugniacum in territorio quod dicitur Couartt , et alias quatuor partes vendidisse eidem ecclesie pro decem libris parisiensium , de quibus recognoverunt sibi esse satisfactum , promittentes fide corporali prestita in manu nostra quod dictas donationem et venditionem inviolabiliter observabunt , et contra omnes ad usus et consuetudines Francie garantizabunt , et quod contra per se vel per alium venire decetero nullatenus attemptabunt . Ysabelli vero mater predicti Guillelmi predictas donationem et venditionem coram nobis laudavit pariter et concessit ; et tam ipsa Ysabellis quam predicta Maria quitaverunt expresse quicquid in predictis tribus arpennis terre habebant ratione doarii aut quocumque alio modo , promittentes fide media quod contra istam quitationem per se vel per alium non venient in futurum , et quod ad faciendum illam quitationem vi nec nec metu nec dolo inducte fuerant , sed spontanea voluntate faciebant . In cujus rei testimonium , presentes litteras , ad petitionem ipsorum Guillelmi , Ysabellis et Marie , sigillo nostro fecimus consignari . Actum anno Domini Mo CCo tricesimo primo , mense julio .

Guillelmo

Dugniaco

G

Parisiensis

Guillelmus de Dugniaco armiger

Maria

Beati Dyonisii

Dugniacum

Couartt

Francie

Ysabelli

Guillelmi

Ysabellis

Maria

Guillelmi

Ysabellis

Marie


| De elemosina quam dederunt nobis Petrus de Pasuellis et Auda uxor ejus | Universis presentes litteras inspecturis , officialis archidiaconi Parisiensis , salutem in Domino . Notum facimus quod in nostra presentia constituti Petrus de Pasuellis miles et Auda uxor ejus recognoverunt se dedisse et concessisse in puram et perpetuam elemosinam ecclesie Beati Dyonisii quintam partem de duodecim arpentorum terre et quintam partem quatuor arpentorum prati , que terra et prata sunt ad Moletam Beati Dyonisii , et totum residuum dictorum pratorum et duodecim arpentorum terre recognoverunt se vendidisse pro quater viginti libris parisiensium dicte ecclesie Beati Dyonisii , promittentes fide prestita corporali quod dictam venditionem et donationem inviolabiter observabunt et contra omnes garentizabunt . Dicta vero Auda quitavit quicquid in omnibus predictis rebus habebat ratione doarii aut quocumque alio modo , promittens fide media quod contra istam quitationem per se vel per alium non veniet in futurum et quod istam quitationem voluntate spontanea non coacta faciebat . Actum anno Domini M CC XXX secundo , die martis post festum sancti Martini hyemalis .

Petrus de Pasuellis

Auda

Parisiensis

Petrus de Pasuellis

Auda

Beati Dyonisii

Moletam Beati Dyonisii

Beati Dyonisii

Auda


| De domo quam tenuit a nobis apud Tilliacum Reginaldus filius Nicholai prepositi de Gunesse | Omnibus presentes litteras inspecturis , G . archidiaconus Parisiensis , salutem in Domino . Notum facimus quod in nostra presentia constituti Reginaldus filius Nicholai prepositi de Gonessia et Aalipdis uxor ejus recognoverunt se tenere de Beato Dyonisio totum porprisium suum de Tilliaco cum fortericia ad quatuordecim denarios parisiensium capitalis census . Recognoverunt etiam quod in dicto porprisio et fortericia habet Beatus Dyonisius talem justiciam qualem habet in masuris hospitum Beati Dyonisii de Tilliaco et quod se justiciabunt per ecclesiam Beati Dyonisii sicut alii hospites Beati Dyonisii de villa predicta sese justiciant . Recognoverunt etiam quod a nullo alio tenuerunt neque tenent predictum porprisium cum fortericia ; fidem quoque dederunt in manu nostra predicti Reginaldus et Aalipdis quod contra premissa per se vel per alium non venient in futurum . Datum anno Domini Mo CCo XXX quarto , mense mayo .

Tilliacum

G

Parisiensis

Aalipdis uxor ejus

Beato Dyonisio

Tilliaco

Beati Dyonisii de Tilliaco

Beati Dyonisii

Beati Dyonisii

Reginaldus

Aalipdis


| De emptione facta de Elinando de Garges | Omnibus presentes litteras inspecturis , officialis archidiaconi Parisiensis , eternam in Domino salutem . Notum facimus quod in nostra presentia constituti Elinandus de Gargiis et Maria ejus uxor recognoverunt se vendidisse abbati et conventui Beati Dyonisii in Francia pro quadraginta libris parisiensium novem quarterios vinee site apud Gargias , in Monte , in censiva Beati Dyonisii ut dicitur . Et promiserunt fide data dicti Elinandus et Maria quod dictam venditionem in posterum observabunt , et contra omnes ad usus et consuetudines Francie garantizabunt et quod contra per se aut per alium non venient in futurum . Dicta vero Maria quitavit penitus et expresse quicquid in predicta vinea habebat aut habere poterat ratione doarii aut alio modo , promittens fide data quod quitationem istam et venditionem antedictam spontanea , non coacta , faciebat . Odelina vero soror dicti Elinandi et Thomas de Atrio ejus maritus dictam venditionem voluerunt , concesserunt et fide data quitaverunt , et de dicta venditione garantizanda idem Thomas et Herbertus le Pot de Gargiis se plegios constituerunt coram nobis , fide prestita corporali . Actum anno Domini Mo CCo XXXo quarto , mense januario .

Elinando de Garges

Parisiensis

Elinandus de Gargiis

Maria

Beati Dyonisii

Francia

Gargias

Monte

Beati Dyonisii

Elinandus

Maria

Francie

Maria

Odelina

Elinandi

Thomas de Atrio ejus

Thomas

Herbertus le Pot de Gargiis


| De campiparte quam habebat Guillermus de Ermenonvilla apud Gonessiam per Symonem de Malo Leone et ejus uxore | Omnibus presentes litteras inspecturis , officialis archidiaconi Parisiensis , salutem in Domino . Notum facimus quod coram nobis constituti Symon dictus de Malo Leone et Agnes ejus uxor recognoverunt se dedisse et concessisse Guillelmo de Ermenovilla armigero in maritagium cum Johanna uxore sua , filia dicti Symonis ut dicitur , quicquid juris habebant et habere poterant apud Gonessiam tam in campiparte quam in omnibus quibuscumque rebus aliis , promittentes fide data quod contra hujusmodi donationem concessionem per se vel per alium non venient in futurum et quod in omnibus predictis rebus datis et concessis ab eisdem per se vel per alium nichil decetero reclamabunt . Predicta vero mulier quitavit coram nobis penitus et expresse quicquid jure habebat vel habere poterat in omnibus premissis ratione dotalicii vel alio modo spontanea , non coacta , fide data . Si vero contigerit quod dicta Johanna sine herede decederet , premissa concessa ad dictos Symonem et ejus uxorem ac eorum heredes libere devenient , et ita conventum fuit inter partes . Actum anno Domini Mo CC XXX nono , mense aprili .

Guillermus de Ermenonvilla

Gonessiam

Malo Leone

Parisiensis

Symon dictus de Malo Leone

Agnes

Guillelmo de Ermenovilla

Johanna

Symonis

Gonessiam

Johanna

Symonem


| De escambio quod fecit Stephanus de Bria clericus Ade de Dugniaco | Omnibus presentes litteras inspecturis , officialis archidiacioni Parisiensis , salutem in Domino . Notum facimus quod coram nobis constituti Stephanus de Bria clericus et Maria ejus uxor recognoverunt se dedisse et concessisse imperpetuum escambium Ade de Dugniaco et ejus heredibus quicquid juris habebat et habere poterant usque in hodiernum diem quoquo modo apud Dugniacum tam in molendino de Paluel , domibus , pratis , vineis , terris , hospitibus et censivis quam in quibuscumque aliis pro quater viginti et sex libris parisiensium et dimidia jam scilicet solutis , sicut ipsi confessi fuerunt coram nobis , et pro duabus domibus quas idem Adam dicebat se habere apud Dyonisium , et pro quodam arpento vinee quod idem Adam dicebat similiter se habere apud Villam Tignosam in censiva domini Roberti Mali Vicini . Et promiserunt tam dictus Adam quam Stephanus et ejus uxor predicti fide data quod contra hujusmodi quod contra hujusmodi permutationem per se vel per alios non venient in futurum et quod res permutatas sibi ad invicem garentizabunt contra omnes ; et pro recta garendia hinc inde ferenda super permutatione hujusmodi utraque pars res permutatas in contraplegium obligarunt fide data . Actum anno Domini Mo CCo quadragesimo , mense novembri .

Stephanus de Bria

Ade de Dugniaco

Parisiensis

Stephanus de Bria

Maria

Ade de Dugniaco

Dugniacum

Paluel

Adam

Dyonisium

Adam

Villam Tignosam

Roberti Mali Vicini

Adam

Stephanus


| De emptione facta a Guillelmo de Ermenonvilla de campiparte de Gunessia | Omnibus presentes litteras inspecturis , officialis curie Parisiensis , salutem in Domino . Notum facimus quod coram nobis constituti Guillelmus de Ermenovilla et Johanna uxor ejus recognoverunt se vendidisse et imperpetuum quitasse abbati et conventui Beati Dyonisii in Francia pro triginta libris parisiensium sibi jam solutis , ut dicebant , quicquid habebant et tenebant in feodum a predicto abbate , ut dicebant , apud Gunessiam et in territorio Gonessie tam ex parte dicti Guillelmi quam ex parte dicte Johanne uxoris sue , videlicet in terris ad campipartem et ad censum , quas terras homines inferius notati , ut dicitur , tenebant de eisdem Guillelmo et Johanna ejus uxore et decetero de abbate et conventu Beati Dyonisii tenebunt . Manasserius prepositus tenet de terris supradictis , sicut dicitur , unum arpentum et dimidium ad campipartem sita , ut dicitur , in territorio de Gonessia supra Chastillon ; Renaudus frater Manasserii sex arpenta sita , ut dicitur , apud cheminum de Dompno Martino ; Guillelmus gener Ivonis Chauvin tria arpenta sita , ut dicitur , supra Chastillon juxta vineam domini Johannis Charle ; fratres leprosie de Gonessia unum arpentum situm , ut dicitur , supra Chastellon et unum arpentum et dimidium sita , ut dicitur , supra viam de Traieres ; filii Johannis de la Bove defuncti unum arpentum situm , ut dicitur , apud cheminum Dompni Martini et unum arpentum , ut dicitur , situm supra Chastellun ; Robertus le Borjois dimidium arpentum , ut dicitur , situm supra Chastellun ; Petrus filius domine Lucie quinque arpenta , ut dicitur , sita juxta viam de La Merliere ; Maria filia domine Agnetis de Teillay unum arpentum , ut dicitur , situm juxta viam de La Marliere ; Fucaudus li Sauniers duo arpenta et dimidium sua , ut dicitur , sita juxta viam de La Marliere ; Petrus Mandegris duo arpenta et dimidium sita , sicut dicitur , apud Chamboi ; filii defuncti Nicholai Golyas duo arpenta , ut dicitur , sita juxta viam de La Marlier ; Rainaudus Bovet dimidium arpentum situm , ut dicitur , apud cheminum Dompni Martini et tria arpenta supra Chastellon et unum arpentum a La Pointe ; Ancellinus de Virmes unum arpentum et dimidium ad tres obolos annui census sita , ut dicitur , apud Bercinval ; Petrus Franciscus dimidium arpentum ad quatuor denarios annui census situm , ut dicitur , juxta viam de La Marliere ; Odo Faluel unum arpentum et dimidium ad tres denarios annui census ; Claremboudus Faber tria quarteria ad tres obolos annui census sita , ut dicitur , ad Crucem Majoris ; Robertus Entre deus Eves tria quarteria ad tres obolos annui census sita , ut dicitur , ad Crucem Majoris . Dicti vero Guillelmus et Johanna ejus uxor fide prestita corporali promiserunt quod contra dictam venditionem et quitationem per se vel per alium non venient in futurum , sed ad usus et consuetudines Francie dictis abbati et conventui premissa vendita garantizabunt contra omnes , asserendo hec omnia esse libera et nulli alii obligata . Dicta vero Johanna uxor dicti Guillelmi spontanea , non coacta , ut dicebat , quitavit penitus et expresse dictis abbati et conventui quicquid habebat vel habere expectabat in premissis ratione doarii sive hereditatis seu quacumque alia ratione , sub predicte fidei religione promittens quod nichil penitus in premissis vel per se vel per alium decetero reclamabit . Quod autem audivimus hoc testamur , salvo jure alieno . In cujus rei testimonium , ad petitionem dictorum Guillelmi et Johanne ejus uxoris , presentes litteras sigillo curie Parisiensis duximus sigillandas . Datum anno Domini Mo CC quadragesimo primo , mense aprili .

Parisiensis

Guillelmus de Ermenovilla

Johanna

Beati Dyonisii

Francia

Gunessiam

Gonessie

Guillelmi

Johanne

Guillelmo

Johanna

Beati Dyonisii

Manasserius

Gonessia

Chastillon

Renaudus

Manasserii

Dompno Martino

Guillelmus gener Ivonis Chauvin

Chastillon

Johannis Charle

Gonessia

Traieres

Johannis de la Bove

Dompni Martini

Chastellun

Robertus le Borjois

Chastellun

Petrus

Lucie

La Merliere

Maria

Agnetis de Teillay

La Marliere

Fucaudus li Sauniers

La Marliere

Petrus Mandegris

Chamboi

Nicholai Golyas

La Marlier

Rainaudus Bovet

Dompni Martini

Chastellon

La Pointe

Ancellinus de Virmes

Bercinval

Petrus Franciscus

La Marliere

Odo Faluel

Claremboudus Faber

Crucem Majoris

Robertus

Crucem Majoris

Guillelmus

Johanna

Francie

Johanna

Guillelmi

Guillelmi

Johanne

Parisiensis


| Testimonium curie Meldensis super emptione facta a Henrico et Roberto , militibus de Richeburch | Officialis curie Meldensis , omnibus presentes litteras inspecturis , salutem in Domino . Notum facimus quod in nostra presencia constituti Henricus et Helois uxor ejus , Robertus et Aalis uxor ejus , fratres et milites de Richeburc , recognoverunt se imperpetuam elemosinam ecclesie Beati Dyonisii quintam partem dedisse et se vendidisse pro XX libris parisiensium et imperpetuum quitasse eidem ecclesie quatuor partes istorum reddituum quos apud Petram Frictam tam ipsi quam Alexander de Divite Burgo miles , frater eorum , quam miles Matheus , cambellanus abbatis Beati Dyonisii , et Johanna , uxor ejusdem Mathei , annuatim habebant , et omnia ad dictos redditus spectancia , videlicet : in masura Renaudi Clarambaldi , duos solidos et tres capones , de qua masura debebant duos solidos censui communali ; item de uxore Drogonis Chavel duos denarios et obolum , de terra de Ulmo Buchardi ; item septem solidos quos habebant singulis annis de vinea Roberti Pungentis Asinum , de quibus VII solidis reddebant duos solidos censui comunali ; item tres solidos quos habebant de vinea Jacobi Britonis , de quibus reddebant duos solidos censui communali ; item VII solidos sex denarios et tres capones quos habebant de tribus partibus duarum masurarum Renaudi de Plessé , Bernardi Devesaveu et Radulfi Martin , de quibus reddebant quatuor denarios et obolum domine Matildi de Pissecoc ; item tres obolos quos eis reddebat domina Matildis de Pissecoc de curia Ade Alberici . Promiserunt etiam , fide prestita coram nobis , dicti Henricus et Robertus milites et uxores eorum quod in premissis nichil penitus decetero reclamabunt , immo ipsa dicte ecclesie secundum usus et consuetudines Francie garantizabunt ; specialiter autem de tribus obolis de curia Ade Alberici promiserunt se eidem ecclesie rectam garantiam laturos quod eadem ecclesia imperpetuum eos teneat et ad ponendum extra manum suam ab aliquo decetero non cogatur . In cujus rei testimonium , ad petitionem dictorum Henrici et Roberti militum et uxorum suarum , presentes litteras fecimus sigilli curie Meldensis munimine roborari . Actum anno Domini M CCo XXX primo , mense decembri .

Meldensis

Henrico

Roberto

Richeburch

Meldensis

Henricus

Helois uxor ejus

Robertus

Aalis

Richeburc

Beati Dyonisii

Petram Frictam

Alexander de Divite Burgo

Matheus

Beati Dyonisii

Johanna

Mathei

Renaudi Clarambaldi

Drogonis Chavel

Ulmo Buchardi

Roberti Pungentis Asinum

Jacobi Britonis

Renaudi de Plessé

Bernardi Devesaveu

Radulfi Martin

Matildi de Pissecoc

Matildis de Pissecoc

Ade Alberici

Henricus

Robertus

Francie

Ade Alberici

Henrici

Roberti

Meldensis


| De emptione facta a Gaufrido Blondel de Gargiis | Omnibus presentes litteras inspecturis , officialis archidiaconi Parisiensis , salutem in Domino . Notum facimus quod coram nobis constituti Gaufridus Blondel de Gargiis et Aalipdis ejus uxor et Perratus eorum filius recognoverunt se vendidisse et imperpetuum quitasse religiosis viris abbati et conventui Beati Dyonisii in Francia pro XXX duobus solidis parisiensium jam solutis , sicut ipsi venditores confessi fuerunt coram nobis , unam peciam terre arabilis quam dicebant se habere in territorio de Gargiis in censiva ejusdem sancti , ad duos denarios una pictavina minus censuales ut dicebant . Et promiserunt dicti venditores fide data quod contra hujusmodi venditionem et quitationem per se vel per alios nec venient in futurum , et quod dictam terram venditam predictis abbati et conventui imperpetuum garantizabunt ad usus et consuetudines Francie contra omnes . Dicta vero mulier quitavit fide data quicquid jure habebat et habere poterat ratione dotalicii vel alio modo spontanea voluntate non coacta . Actum anno Domini Mo CC quadragesimo secundo , mense novembris .

Gaufrido Blondel de Gargiis

Parisiensis

Gaufridus Blondel de Gargiis

Aalipdis

Perratus

Beati Dyonisii

Francia

Gargiis

Francie


| Quitatio Petri militis de Plesseio super quadam pecia prati apud Dugniacum | Universis presentes litteras inspecturis , officialis curie Parisiensis , salutem in Domino . Notum facimus quod in nostra presencia constitutus Petrus miles de Plesseio asseruit quod diu est mota fuit controversia inter ipsum ex una parte et abbatem Sancti Dyonisii in Francia ex altera super quadam pecia prati sita apud Dugniacum juxta alnetum , quam peciam prati dicebat quelibet dictarum partium movere de suis dominio et censiva . Idem autem Petrus dictam peciam prati et quicquid in ea juris et dominii seu censive habebat vel habere poterat jure hereditario , racione conquestus seu alio quoquo modo quitavit specialiter et expresse abbati et conventui predicti Sancti Dyonisii coram nobis , promittens fide in manu nostra prestita corporali quod contra quitacionem hujusmodi per se vel per alios non veniet in futurum jure hereditario , racione conquestus vel alio quoquo jure , et quod in dicta pecia prati aliquo jure nichil imposterum per se vel per alios reclamabit . Datum anno Domini Mo CCo quinquagesimo tercio , mense aprili .

Petri militis de Plesseio

Dugniacum

Parisiensis

Petrus miles de Plesseio

Sancti Dyonisii

Francia

Dugniacum

Petrus

Sancti Dyonisii


| De emptione facta apud Teylleium et Gonessiam | Omnibus presentes litteras inspecturis , . . officialis curie Parisiensis , salutem in Domino . Notum facimus quod in nostra presencia constituta Aalipdis relicta defuncti Raginaldi de Telleyo recognovit se vendidisse religioso viro domino Theobaldo de Milliaco , magno priori ecclesie Sancti Dyonisii in Francia , et ejus successoribus in dicto prioratu imperpetuum pro triginta libris parisiensium jamdicte Aalipdi solutis in pecunia numerata , sicut ipsa confessa est coram nobis , totam campipartem quam habebat apud Teylleium , Gonnessiam et Bouconvalle et in territoriis earumdem villarum , pertinentem ad ipsam ex successione paterna et materna ut dicitur , excepta tamen campiparte que communiter debetur eidem Aelipdi , Gervasio de Mota armigero , Stephano de Sarriis et Guillelmo de Copin armigero ut dicitur , quam campipartem tenebat dicta Aelypdis a dicto priore ut dicitur , renunciante enim dicta Aalypdis exceptioni non numerate pecunie , non tradite , non solute . Et promisit , fide in manu nostra prestita corporali , quod contra venditionem hujusmodi jure hereditario vel alio modo per se vel per alium non veniet in futurum , et quod dictam vendicionem dicto priori et ejus successoribus garantizabit et liberabit ad usus et consuetudines Francie contra omnes . Symon vero clericus , Colinus filii dicte Aalipdis coram nobis constituti vendicionem hujusmodi voluerunt , quitaverunt , laudaverunt et ratam habuerunt , et quitaverunt specialiter et expresse dicto priori et ejus successoribus quicquid juris et dominii habebant vel habere poterant in dicta campiparte vendita , obligantes se coram nobis erga dictum priorem de dicta vendicione garantizanda et liberanda ut superius est expressum , fide ab ipsis prestita corporali . Datum anno Domini Mo CCo quadragesimo octavo , mense februario .

Teylleium

Gonessiam

Parisiensis

Aalipdis

Raginaldi de Telleyo

Theobaldo de Milliaco

Sancti Dyonisii

Francia

Aalipdi

Teylleium

Gonnessiam

Bouconvalle

Aelipdi

Gervasio de Mota

Stephano de Sarriis

Guillelmo de Copin

Aelypdis

Aalypdis

Francie

Symon

Colinus

Aalipdis


| De emptione facta a Petro Menot et ejus uxore | Omnibus presentes literas inspecturis , officialis curie Parisiensis , salutem in Domino . Notum facimus quod in nostra presencia constituti Petrus Menot et Richeudis ejus uxor de Dugniaco recognoverunt se vendidisse et imperpetuum quitavisse . . abbati et conventui Beati Dyonisii in Francia imperpetuum pro septem libris et dimidia parisiensium , sibi jam solutis , traditis et numeratis sicut confessi sunt coram nobis , quamdam peciam terre arabilis site apud Dugniacum , in territorio de Spineta ut dicitur , in censiva ipsorum abbatis et conventus ut dicitur , ad unum denarium censualem . Et promiserunt dicti venditores fide in manu nostra prestita corporali quod contra vendicionem hujusmodi jure hereditario , ratione dotalicii vel alio modo per se vel per alios non venient in futurum , et quod dictam vendicionem dictis abbati et conventui imperpetuum garantizabunt et liberabunt ad usus et consuetudines Francie contra omnes , necnon et quod solvent dictis abbati et conventui viginti solidos parisiensium nomine pene si vendicionem hujusmodi retrahi contigerit vel evinci . Datum anno Domini Mo CCo XLo VIIo , mense decembri .

Petro Menot

Parisiensis

Petrus Menot

Richeudis ejus uxor de Dugniaco

Beati Dyonisii

Francia

Dugniacum

Spineta

Francie


| Unius arpenti prati dati in excambio abbati et conventui Sancti Victoris Parisiensis pro quadam masura sita juxta molendinum de Dugniaco | Universis presentes litteras inspecturis , frater Robertus humilis abbas Sancti Victoris Parisiensis totusque ejusdem loci conventus , eternam in Domino salutem . Notum facimus quod . . prior noster de Villari Bello , Parisiensis dyocesis , de assensu et auctoritate nostra dedit et concessit nomine permutationis sive excambii perpetui viris venerabilibus et religiosis . . abbati et conventui Beati Dyonisii in Francia septem solidos et dimidium parisiensium capitalis census quos habebat quitos et liberos ab omni obligatione reali et personali et percipiebat annuatim nomine prioratus predicti apud villam que vulgaliter appellatur Dugniacum , ejusdem dyocesis , super rebus inferius annotatis , videlicet super domum prioris Beati Dyonisii in Francia duodecim denarios parisienses ; item tres solidos et tres denarios super duas masuras sitas apud eandem villam , quarum Egidius de Valle tenet unam , ut dicitur , et Ysabellis soror ejusdem Egidii aliam ; item tres solidos et tres denarios parisienses super quandam aliam masuram in eadem villa sitam , contiguam ut dicitur domui dicti Gerardi dicti Bobelin in vico de Valle et super tria quarteria terre sita apud La Baste , que Emelina uxor Guillelmi Fleust tenet , ut dicitur ; pro quadam petia prati circiter unum arpentum continenti , sita apud Dugniacum supradictum in censiva et dominio supradictorum abbatis et conventus , quita et libera ad omni censu et consuetudine , corveia vel coustuma et omni alia obligatione vel servitute reali vel personali , que pecia prati fuit quondam domini Ade de Dugniaco militis . Quam permutationem sive excambium volumus , laudamus et approbamus , promittentes bona fide quod nec nos nec . . prior qui pro tempore fuerit in prioratu predicto contraveniemus imposterum quoquo modo nec jus aliquod in supradictis septem solidis et dimidio capitalis census decetero reclamabimus , necnon etiam promittentes quod supradictos septem solidos et dimidium faciemus per . . priorem predicti loci supradictis venerabilibus viris . . abbati et conventui ad usus et consuetudines patrie garantizari pro prato superius memorato . In cujus rei testimonium et munimen , sigilla nostra presentibus litteris duximus apponenda . Datum anno Domini millesimo CCo LXmo tercio , mense augusto .

Sancti Victoris Parisiensis

Dugniaco

Robertus

Victoris

Parisiensis

Villari Bello

Parisiensis

Beati Dyonisii

Francia

Dugniacum

Beati Dyonisii

Francia

Egidius de Valle

Ysabellis

Egidii

Gerardi

Bobelin

Valle

La Baste

Emelina

Guillelmi Fleust

Dugniacum

Ade de Dugniaco


| De emptione facta domno Reginaldo de Campaniis | Ego Reginaldus dictus de Campaniis miles , notum facio tam presentibus quam futuris quod ego et Johanna uxor mea communi assensu nostro pro nobis et heredibus nostris vendidimus et in perpetuum quittavimus viris religiosis . . abbati et conventui Beati Dyonisii in Francia pro viginti quatuor libris parisiensium nobis in pecunia numerata jam solutis quatuor partes quadraginta septem solidorum et unius denarii parisiensium , quintam vero partem dictorum XLa septem solidorum et unius denarii eisdem religiosis in puram et perpetuam elemosinam pro remedio animarum nostrarum dedimus et concessimus perpetuo possidendam . Quos quadraginta septem solidos et unum denarium parisienses percipiebamus singulis annis in censu communi de Gargiis in crastino octabarum Beati Dyonisii apud Gargias , videlicet super portione domini Johannis de Gargiis militis , ab eodem domino Johanne viginti novem solidos et quinque denarios parisienses ; et super portione domini Petri de Gargiis militis fratris ejusdem Johannis , ab eodem Petro quinque solidos et decem denarios et obolum parisienses ; et super portione Guillelmi dicti Mali Clerici armigeri fratris dictorum militum , ab eodem Guillelmo undecim solidos et novem denarios parisienses ; qui XLa septem solidi et unus denarius annui census capitalis movebant ex hereditate predicte Johanne uxoris mee , et illum censum quadraginta septem solidorum et unius denarii tenebamus in feodum a predicto domino abbate . Hanc autem venditionem et quitationem et etiam donationem dicti quinti promittimus nos fide prestita corporali quolibet nostrum garantizaturos et liberaturos pro nobis et pro heredibus nostris predictis . . abbati et conventui ad usus et consuetudines Francie contra omnes , et contra premissa vel aliquid premissorum jure hereditario , conquestus , dotis seu dotalitii seu quacumque alia ratione per nos vel per alios in posterum aliquatenus non venturos . Et ad hec omnia et singula supradicta fideliter et firmiter observanda nos et successores nostros per presentes litteras specialiter obligamus ; renuntiamus insuper in hoc facto exceptioni non numerate pecunie , non tradite et non solute pecunie et omnibus aliis exceptionibus que nobis possent prodesse et dictis . . abbati et conventui obesse ad contractum hujusmodi aliquatenus rescindendum . Quod ut ratum sit et perpetuam obtineat firmitatem , ego Reginaldus supradictus miles , de voluntate et assensu predicte Johanne uxoris mee spontanee , non coacte , presentes litteras sigilli mei munimine roboravi . Actum anno Domini millesimo CCo quinquagesimo quarto , mense martio .

Reginaldo de Campaniis

Reginaldus dictus de Campaniis

Johanna

Beati Dyonisii

Francia

Gargiis

Gargias

Johannis de Gargiis

Johanne

Petri de Gargiis

Johannis

Petro

Guillelmi dicti Mali Clerici

Guillelmo

Johanne

Francie

Reginaldus

Johanne


| De venditione quam fecit nobis Guillelmus de Malo Leone armiger | Universis presentes litteras inspecturis , officialis curie Parisiensis , salutem in Domino . Notum facimus quod in presentia nostra constituti Guillermus de Malo Leone armiger et domicella Ysabellis ejus uxor asseruerunt coram nobis quod ipsi habebant , tenebant , possidebant et percipiebant ex hereditate propria dicti Guillelmi ea que inferius continentur , videlicet campipartem LXa et novem arpentorum terre arabilis site in territorio de Gonnessia in diversis peciis ; item quinque sextarios avene annui redditus , decem panes , decem denarios , decem capones apud Gonnessiam in crastino Nativitatis Domini ; item decem et septem solidos parisiensium minuti census annui redditus apud eundem locum in octabis Beati Dyonisii et in medio mayo . Qui redditus predicti movent de feodo religiosi viri . . abbatis Beati Dyonisii in Francia , ut dicebant . Quam siquidem campipartem cum censu et aliis redditibus predictis prefati Guillelmus et Ysabellis ejus uxor recognoverunt et confessi sunt in jure coram nobis se vendidisse et nomine et simplicis venditionis in perpetuum quitavisse predicto abbati Sancti Dyonisii pro centum et decem et octo libris et decem solidis parisiensium eisdem venditoribus quitis et sibi jam solutis in pecunia numerata , sicut ipsi confessi sunt coram nobis , exceptioni non numerate et non solute pecunie renunciando penitus et expresse , cedentes et transferentes venditores predicti ex nunc et imperpetuum in sepedictum . . abbatem ejusque successores omne jus , dominium , proprietatem et possessionem necnon et omnes actiones reales et personales , directas et utiles que sibi competebant seu competere poterant quoquo modo in campiparte , censu et redditibus predictis omnibus et singulis venditis ut supradictum est , promittentes dicti venditores fide data in manu nostra quod contra venditionem et quitationem predictas jure hereditario , ratione doarii seu donationis propter nuptias , conquestus aut alio quocumque modo per se vel per alios non venient in futurum , immo tam campipartem , censum et alios redditus predictos cum omni jure ad eosdem pertinenti sepedicto . . abbati seu ipsius successoribus garantizabunt et defendent in juditio et extra juditium quocienscumque opus fuerit et super hoc fuerunt requisiti ad usus et consuetudines Francie contra omnes , necnon quod solvent et reddent predicto emptori seu ejus successoribus viginti et tres libras et quatuordecim solidos parisiensium nomine pene cum omnibus rectis coustamentis si venditionem predictam in toto vel in parte retrahi contigerit in posterum vel evinci . Et pro recta garandia super dicta venditione ferenda et pena si committeretur solvenda obligaverunt dicti venditores in contraplegium memorato emptori ejusque successoribus se heredesque suos et omnia bona sua et heredum suorum mobilia et immobilia presentia et futura , ubicumque poterunt inveniri . Asseruerunt insuper dicti venditores in jure coram nobis quod campipars , census et redditus predicti venditi , ut dictum est , onerati sunt in una mina bladi annui redditus quam Petrus de Malo Leone defunctus pater quondam dicti Guillelmi venditoris , ut dicebant , tempore quo decessit legavit ecclesie Sancti Martini de Campis Parisiensis in puram et perpetuam elemosinam , ut dicebant . In cujus rei testimonium , sigillum curie Parisiensis presentibus litteris duximus apponendum . Datum anno Domini millesimo CCo septuagesimo tercio , mense julio , die lune post festum Beati Martini estivalis .

Guillelmus de Malo Leone

Parisiensis

Guillermus de Malo Leone

Ysabellis

Guillelmi

Gonnessia

Gonnessiam

Beati Dyonisii

Beati Dyonisii

Francia

Guillelmus

Ysabellis

Sancti Dyonisii

Francie

Petrus de Malo Leone

Guillelmi

Sancti Martini de Campis Parisiensis

Parisiensis


| De hiis que Adam dictus de Copin de Sericelliis armiger habebat apud Telleium et Gonessiam nobis venditis | Universis presentes litteras inspecturis , officialis curie Parisiensis , salutem in Domino . Notum facimus quod coram nobis constitutus Adam dictus de Copin de Sarcellis armiger recognovit et confessus est in jure se vendidisse et venditionis nomine perpetuo concessisse et quitavisse religioso viro priori ecclesie Sancti Dyonisii in Francia nomine . . abbatis et conventus ejusdem ecclesie et ad opus ipsorum pro viginti quatuor libris parisiensium jam eidem armigero solutis et traditis in pecunia numerata , sicut ipse confessus est in jure coram nobis , exceptioni non numerate , non habite et non recepte pecunie dicte expresse et per fidem renunciando , omnes res et possessiones , census , redditus et hostisias et campipartes , justicias et quicquid juris habebat et habere poterat quocumque jure vel modo apud Tylleium , Gonnessiam , Vallem Ernaudi et in territoriis villarum earumdem , ab eisdem abbate et conventu et successoribus eorum exnunc in perpetuum in manu mortua tenendos , habendos et possidendos , cedens exnunc ipsis abbati et conventui et penitus transferens in eosdem omne jus , dominium , proprietatem , possessionem et quemlibet actionem utilem et directam que et quas competebant sibi et competere poterant in omnibus supradictis et ratione sive occasione predictorum nichil juris sibi et heredibus suis in eis retinendo . Et promisit prefatus armiger ex certa sciencia et spontanea voluntate , fide in manu nostra prestita corporali , quod contra venditionem , concessionem et quitationem hujusmodi jure aliquo seu ratione vel causa per se vel per alium non veniet in futurum et quod predictas res omnes et singulas dictis abbati et conventui et eorum successoribus seu causam eorum ab eis habituris garantizabit , liberabit et deffendet quocienscumque opus fuerit in judicio et extra , suis sumptibus et expensis , contra omnes , necnon et quod solvet dictis abbati et conventui seu successoribus eorumdem centum solidos parisiensium nomine pene si dictas res venditas in toto vel in parte retrahi contigerit ab aliquo vel evinci . Preterea Guido dictus de Coupin armiger , dicti Ade frater , coram nobis constitutus dictam venditionem ut dictum est factam voluit , laudavit et approbavit , acceptavit , quitavit et de non veniendo contra fidem in manu nostra prestitit corporalem . Ceterum idem Guido et dominus Nicholaus dictus de Cevran de Villa Ebrardi miles coram nobis propter hoc constitutus de dictis rebus omnibus et singulis garantizandis , liberandis et defendendis eisdem abbati et conventui in manu mortua et de dicta pena si committatur solvenda fecerunt et constituerunt se quilibet insolidum et in totum per fidem fidejussores , garantizatores et defensores principales pro dicto Adam erga abbatem et conventum predictos . Et pro hiis omnibus et singulis tenendis et adimplendis obligaverunt insolidum dictis abbati et conventui tam dictus Adam quam miles et Guido prefati se et heredes ac successores suos et omnia bona sua mobilia et immobilia presentia et futura . Et se super hiis nostre jurisdictioni supponentes , renunciaverunt expresse et per fidem in hoc facto exceptioni doli , privilegio fori , petitioni libelli , deceptioni precii et etatis et specialiter dicti miles et Guido , beneficio epistule divi Adriani et juri quo cavetur principalem prius conveniendum fore quam intercessorem omnibusque alii juris auxilio canonici et civilis , exposito prius eisdem a nobis quid est quod dicitur per nomen . In cujus rei testimonium et perpetuam memoriam , presentibus litteris sigillum curie Parisiensis , ad petitionem dictorum militis Ade et Guidonis , duximus apponendum . Datum anno Domini millesimo ducentesimo sexagesimo nono , mense decembris , die martis post festum dominice Nativitatis .

Adam

Copin de Sericelliis

Telleium

Gonessiam

Parisiensis

Adam

Copin de Sarcellis

Sancti Dyonisii

Francia

Tylleium

Gonnessiam

Vallem Ernaudi

Guido dictus de Coupin

Ade

Guido

Nicholaus

Cevran de Villa Ebrardi

Adam

Adam

Guido

Guido

Adriani

Parisiensis

Ade

Guidonis


| De quadam pace facta inter nos et Ernaudum Ermenoudi | Universis presentes litteras inspecturis , frater Philippus , monachus et cenarius ecclesie Beati Dyonisii , et P . de Boissiaco , canonicus Bajocensis , salutem in Domino . Notum facimus quod , cum esset contentio inter venerabiles viros abbatem et conventum Sancti Dyonisii ex una parte et Ernaudum Ermenoudi ex altera , super quodam pressorio quod fecerat idem Ernaudus in censiva dicte ecclesie apud Villam Novam sine licencia predictorum abbatis scilicet et conventus , quod facere non debebat sicuti dicebatur , tandem , mediante bonorum virorum consilio , compromiserunt dicte partes haut et bas in nos duos quod stabunt dicto nostro , sub pena XX librarum parisiensium promittentes . Nos vero de consensu dictarum partium arbitrium nostrum protulimus in hunc modum , videlicet quod dictus Ernaudus et heredes sui tenebunt decetero dictum pressorium cum manerio ibi facto , ita quod non poterunt adducere nec permittent adduci aliquas vindemias de censivis Beati Dyonisii ad illud pressorium nec aliquid de censivis Beati Dyonisii sine licencia abbatis et conventus Beati Dyonisii valebunt acquirere . Illam vero censivam ubi situm est dictum pressorium atque manerium poterunt meliorare sicut voluerint idem Ernaudus et sui heredes , excepto quod fortericiam ibi non facient , et si fecerint dirui poterit ab abbate Beati Dyonisii , nec locum illum poterunt advocare de alia nec tenere , cum in eodem loco dicti abbatis et conventus omnimodam habeant justiciam et habebunt . Et si , quod absit , altera parcium resilierit isto nostro arbitrio et illud noluerit observare , ad XX librarum parisiensium penam tenebitur parti alteri persolvendam , dicto arbitrio nichilominus in suo robore duraturo . Ad majorem etiam securitatem , dictus Ernaudus pro se et suis heredibus fidem prestitit corporalem de dicto arbitro firmiter observando . De censiva insuper memorata singulis annis in octavis Beati Dyonisii duos denarios censuales et in crastina Nativitatis Domini unum sextarium avene et duas gallinas reddent idem Ernaudus et heredes sui dicte ecclesie . Datum anno Domini Mo CCo XXX secundo , mense mayo .

Ernaudum Ermenoudi

Philippus

Beati Dyonisii

P. de Boissiaco

Bajocensis

Sancti Dyonisii

Ernaudum Ermenoudi

Ernaudus

Villam Novam

Ernaudus

Beati Dyonisii

Beati Dyonisii

Beati Dyonisii

Ernaudus

Beati Dyonisii

Ernaudus

Beati Dyonisii

Ernaudus


| De quinque quarteriis terre site in territorio de Gonnessio apud Vau deroi , traditis ad censum VI denariorum Johanni Chauvin de Gonnessia , que prius erant ad campipartem | Universis presentes litteras inspecturis , officialis archidiaconi Parisiensis , salutem in Domino . Notum facimus quod coram nobis constituti Johannes dictus Chauvin de Gonnessia et Eremburgis ejus uxor asseruerunt quod ipsi habebant et possidebant Vque quarteria terre site in territorio de Gonnessia apud Vau desrei in campiparte religiosorum virorum abbatis et conventus Beati Dyonisii in Francia ; asseruerunt etiam quod ipsi abbas et conventus dicta quinque quarteria terre eisdem Johanni , Eremburgi ejus uxori ac eorum heredibus imperpetuum ascensaverant pro sex denariis parisiensibus solvendis imposterum singulis annis dictis abbati et conventui a dictis Johanne et ejus heredibus ad octabas Beati Dyonisii ut dicebant . Pro qua ascensatione facienda recognoverunt dicti Johannes et ejus uxor se dedisse et concessisse dictis abbati et conventui Beati Dyonisii imperpetuum quoddam arpentum terre situm ad Dunium et a le Mont in campiparte dictorum Johannis et Eremburgis , quod arpentum terre ut asserunt tenent Anfredus dictus Chauvin et Petrus filius quondam defuncti Angiberti ad dictam campipartem a dictis Johanne et ejus uxore ut dicebant , volentes et concedentes quod predicti abbas et conventus decetero imperpetuum percipiant campipartem predictam . Recognoverunt insuper dicti Johannes et ejus uxor se dedisse et concessisse dictis abbati et conventui sex denarios parisienses incrementi census pro ascensatione predicta facienda et obolum habendos et percipiendos annuatim imposterum a Johanne Biterne duos denarios et obolum in via de Montemorenciaco super quinque quarteriis terre ut dicebant , a Matheo dicto Foucheri duos denarios parisienses super quinque quarteriis terre site ad viam Montismoranciaci , et a Johanne dicto Govion unum denarium super uno arpento terre ad viam de Montemorenciaco , et Johanne dicto Biterne et familia defuncti Mainfredi de Ruisello et Unfredo dicto Chauvin unum denarium super quinque quarteriis terre site ad crucem Hugonis defuncti . Promittentes dicti Johannes et Eremburgis fide in manu nostra prestita corporali quod contra donationes et concessiones hujusmodi per se vel per alium venient in futurum , et quod dictos arpentos terre et sex denarios et obolum incrementi census dictis abbati et conventui garantizabunt et liberabunt ad usus et consuetudines Francie contra omnes . Datum anno Domini millesimo CCo quinquagesimo tercio , mense novembris .

Gonnessio

Vau

Johanni Chauvin de Gonnessia

Parisiensis

Johannes dictus Chauvin de Gonnessia

Eremburgis

Gonnessia

Vau

Beati Dyonisii

Francia

Johanni

Eremburgi

Johanne

Johannes

Beati Dyonisii

Dunium

Mont

Johannis

Eremburgis

Anfredus

Chauvin

Petrus

Angiberti

Johanne

Johannes

Johanne Biterne

Montemorenciaco

Matheo dicto Foucheri

Montismoranciaci

Johanne dicto Govion

Montemorenciaco

Johanne

Biterne

Mainfredi de Ruisello

Unfredo dicto Chauvin

Hugonis

Johannes

Eremburgis

Francie


| De quadam pecia vinee site in territorio de Gargiis quam Perrotus de Campaingniis armiger nobis vendidit | Universis presentes litteras inspecturis , officialis curie Parisiensis , salutem in Domino . Notum facimus quod in nostra constitutus presentia Perrotus de Campis armiger asseruit quod ipse habebat , tenebat et possidebat quamdam petiam vinee site in territorio de Gargiis , contigue site abbatis et conventus Sancti Dyonisii , in censiva dictorum abbatis et conventus ut dicebat , quam siquidem petiam vinee prout se comportat prenominatus Perrotus coram nobis propter hoc constitutus recognovit et confessus est coram nobis se vendidisse et venditionis titulo imperpetuum quitavisse priori Sancti Dyonisii in Francia et ejus successoribus seu causam ab ipso habituris pro octo libris et tribus solidis parisiensium jam solutis et numeratis eidem venditori , ut confessus est coram nobis , exceptioni dicte pecunie non numerate , non tradite et non liberate penitus renunciando . Et promisit fide in manu nostra prestita corporali quod jure hereditario , ratione conquestus , caduci seu alia ratione quacumque vel alio quoquo jure communi vel speciali adversus venditionem et quitationem hujusmodi per se aut per alium non veniet in futurum , immo predictam peciam vinee eidem emptori ac ipsius successoribus seu causam ab eodem habituris garantizabit , defendet et liberabit in judicio et extra judicium suis propriis sumptibus et expensis quocienscumque opus fuerit ad usus et consuetudines Francie contra omnes , necnon et quod solvet nomine pene quadraginta solidos turonensium eidem emptori ac ipsius successoribus seu causam ab ipso habituris si dicta venditio retracta fuerit vel evicta . Datum anno Domini millesimo ducentesimo LXmo quinto , mense novembris .

Gargiis

Perrotus de Campaingniis

Parisiensis

Perrotus de Campis armiger

Gargiis

Sancti Dyonisii

Perrotus

Sancti Dyonisii

Francia

Francie


| De quadam pecia prati siti apud Duigniacum empta de Drocone de Paris burgensi Sancti Dyonisii | Universis presentes litteras inspecturis , officialis curie Parisiensis , salutem in Domino . Notum facimus quod in nostra presentia constituti Droco dictus de Parisius , burgensis de Sancto Dyonisio , et Maria ejus uxor asseruerunt et confessi sunt in jure quod ipsi acquisierant constante matrimonio inter ipsos quamdam peciam prati sitam apud Pontem Yblonin territorio de Duigniaco , contiguam prato prioris de Sancto Dyonisio ex una parte et ex alia parte prato Johannis dicti Haut levé et aque que dicitur Morree , in censiva et dominio Radulphi de Villaribus armigeri , oneratam in tresdecim denariis et obolo parisi capitalis census . Quam siquidem peciam prati prout superius et inferius in longitudine et latitudine se comportat prefati Droco et Maria in nostra propter hoc presentia constituti recognoverunt et confessi sunt in jure se vendidisse et imperpetuum quitavisse religioso viro majori priori de Sancto Dyonisio in Francia et illis qui causam habebunt ab ipso pro quinquaginta quinque libris parisiensium jam eisdem venditoribus solutis , numeratis et traditis ut confessi sunt coram nobis , renunciantes expresse exceptioni non numerate pecunie , non habite , non recepte , promittentes insolidum ex certa scientia , voluntate spontanea , non coacti , fide in manu nostra prestita corporali quod contra venditionem et quitationem hujusmodi jure hereditario , ratione conquestus , doti , dotalicii sive donationis propter nuptias aut alio quoquo modo per se vel per alium non veniet in futurum et quod dictam peciam prati prout se comportat , ut dictum est , ad capitalem censum predictum absque alio onere sive obligatione prefati priori et causam habituris ab eo garantizabunt , liberabunt et deffendent in posterum in judicio et extra suis sumptibus et expensis quocienscumque opus fuerit contra omnes , necnon et quod solvent eidem emptori undecim libras parisiensium nomine pene se dicta venditio retracta fuerit vel evicta . Preterea Petrus de Parisius filius dicti Droconis coram nobis constitutus venditionem predictam voluit et laudavit , promittens per juramentum suum tactis sacrosanctis Euvangeliis sponte prestitum quod coram contra venditionem eamdem jure aliquo sive ratione quacumque per se vel per alium non veniet in futurum . Datum anno Domini millesimo ducentesimo LXmo nono , die veneris post octabas Trinitatis .

Duigniacum

Drocone de Paris

Sancti Dyonisii

Parisiensis

Droco dictus de Parisius

Sancto Dyonisio

Maria

Pontem Yblonin

Duigniaco

Sancto Dyonisio

Johannis dicti Haut

Morree

Radulphi de Villaribus

Droco

Maria

Sancto Dyonisio

Francia

Petrus de Parisius

Droconis


| De XXX solidis augmentati census quos emimus apud Telleyum de Johanne dicto de Mota armigero | Universis presentes litteras inspecturis , officialis curie Parisiensis , salutem in Domino . Notum facimus quod in nostra presentia constituti Johannes dictus de Mota de Telleyo armiger et domicella Ysabellis ejus uxor asseruerunt quod ipsi habebant et percipiebant annis singulis triginta solidos parisiensium annui augmentati census super quibusdam peciis vinee et masuris sitis in territorio de Telleyo , duobus terminis scilicet in festo Pasche et in festo beati Dyonisii , quos siquidem triginta solidos parisiensium augmentati census recognoverunt dicti Johannes et Ysabellis ejus uxor se vendidisse et imperpetuum quitavisse priori ecclesie Sancti Dyonisii in Francia et ejus successoribus pro decem et octo libris parisiensium jam eisdem venditoribus solutis in pecunia numerata prout confessi sunt coram nobis , renunciantes exceptioni non numerate pecunie , non tradite , non solute , promittentes fide in manu nostra prestita corporali , spontanei non coacti et ex certa scientia quod contra venditionem et quitationem hujusmodi jure hereditario ratione dotis , donationis propter nuptias , conquestus aut alio quoquo jure per se vel per alium non venient in futurum et quod decetero nichil juris , dominii , proprietatis in dictis triginta solidis censualis nichil reclamabunt vel facient reclamari , immo dictos triginta solidos censualis ut dictum est venditos garantizabunt , liberabunt et deffendent in judicio et extra predicto priori et ejus successoribus prioribus quocienscumque opus fuerit ad usus et consuetudines Francie contra omnes , necnon et quod solvent dicto priori aut ejus successoribus sexaginta decem solidos parisiensium nomine pene si dictam venditionem in toto vel in parte retrahi contigerit vel evinci ; pro qua garandia ut dictum est ferenda et pena si committatur solvenda obligaverunt in contraplegium eidem priori quandam masuram quam dicebant se habere apud Telleyum in vico des Marés , contiguam masure liberorum defuncti Renoudi Morel ex una parte et masure Gile de Gonnessia ex altera , item duo arpenta prati sita in territorio de Ratuel , contigui prato Johannis de Fourferi ex una parte et prato dictorum Johannis et Ysabellis ex altera , jurisdictioni curie Parisiensis se quantum ad hoc supponendo . Datum anno millesimo ducentesimo LXmo primo , die jovis ante Ramos Palmarum .

Telleyum de Johanne dicto de Mota

Parisiensis

Johannes dictus de Mota de Telleyo

Ysabellis

Telleyo

Johannes

Ysabellis

Sancti Dyonisii

Francia

Francie

parisiensium

Telleyum

Marés

Renoudi Morel

Gile de Gonnessia

Ratuel

Johannis de Fourferi

Johannis

Ysabellis

Parisiensis


| Recognitio domini Johannis de Gargiis militis quod quedam domus cum jardino suo sita apud Gargias juxta domum domini Guillelmi dicti le Pastre sit in censiva Beati Dyonisii | Universis presentes litteras inspecturis , officialis curie Parisiensis , salutem in Domino . Notum facimus quod in nostra constituti presentia dominus Johannes de Gargiis miles et Henricus ejus filius asseruerunt et recognoverunt coram nobis quod domus quedam sita apud Gargias cum jardino retro adjacente , prout se comportat in longo et lato , contigua ex una parte domui Guillelmi dicti le Pastre , quam domum cum dicto jardino dictus Henricus filius dictis militis emerat ut dicebat a Guillelmo dicto Juvene , movebat et erat de censiva et dominio religiosi viri abbatis Sancti Dyonisii in Francia , et quod idem abbas habebat et habere debebat omnem justiciam et dominium in domo et jardino predictis , exceptis foragio et roagio , que sunt et erant domini de Gargiis prout idem miles et ejus filius asseruerunt coram nobis . Quod autem audivimus , hoc testamur . Datum anno Domini millesimo Co Co LXmo tercio , die veneris ante festum beati Barnabe apostoli , mense junio .

Johannis de Gargiis

Gargias

Guillelmi dicti le Pastre

Beati Dyonisii

Parisiensis

Johannes de Gargiis

Henricus

Gargias

Guillelmi dicti le Pastre

Henricus

Guillelmo

Juvene

Sancti Dyonisii

Francia

Gargiis


| De viginti solidis parisiensium annui redditus quos Adam Copin assignavit super terris suis de Telleyo fratribus ordinis Sancte Trinitatis de Mitriaco pro legato matris sue | Universis presentes litteras inspecturis , officialis curie Parisiensis , salutem in Domino . Notum facimus quod in nostra presentia constitutus Adam , filius defuncti Guillelmi de Copin , armiger , asseruit coram nobis quod defuncta domicella Eustachia , mater dicti Ade , in ultima voluntate sua legavit pro remedio anime sue ministro et fratribus ordinis Sancte Trinitatis captivorum de Mitriaco et pro anniversario suo annuatim a dictis fratribus celebrando viginti solidos parisiensium annui redditus super bonis suis immobilibus et etiam super quinto suo , annuatim percipiendos in festo sancti Dyonisii . Quod siquidem legatum dictus Adam voluit , concessit et ratum habuit , et dictos viginti solidos parisiensium ad manum mortuam assedit dictis fratribus super terris suis de Telleyo singulis annis imposterum percipiendos , salva tamen et retenta omni justicia dicto Ade in dicta terra ; promittens fide in manu nostra prestita corporali quod contra premissa vel aliquod premissorum jure aliquo ratione aliqua per se vel per alium non veniet in futurum et quod dictos dictos viginti solidos parisiensium dictis fratribus garantizabit , deffendet et liberabit ad usus et consuetudines Francie contra omnes . Datum anno Domini millesimo ducentesimo Lmo nono , die veneris ante Cineres .

Adam

Telleyo

Mitriaco

Parisiensis

Adam

Guillelmi de Copin

Eustachia

Ade

Mitriaco

Adam

Telleyo

Ade

Francie


| De viginti solidis annui redditus quos mater Ade Copin legavit fratribus ordinis Sancte Trinitatis de Mitriaco , priori Sancti Dyonisii venditis | Universis presentes litteras inspecturis , minister et fratres domus ordinis Sancte Trinitatis et captivorum de Mitriaco , salutem in Domino . Notum facimus quod nos coacti et compulsi vendendi et extra manum nostram ponendi viginti solidos parisiensium annui redditus sitos ab Adam , filio defuncti Guillelmi de Copin armigeri , super terras suas de Telleyo , secundum legatum etdomui nostre predicte a defuncta domicella Eustachia matris quondam dicti Ade in ultima voluntate ipsius Eustachie factum et concessum , pro anniversario ipsius domicelle a nobis annuatim celebrando , vendidimus et venditionis nomine imperpetuum quitavimus eosdem viginti solidos parisiensium annui redditus religioso viro priori ecclesie Beati Dyonisii in Francia , nomine abbatis et conventus ipsius ecclesie Beati Dyonisii , pro tredecim libris parisiensium nobis in numerata pecunia traditis et solutis et de quibus nos tenemus plenarie pro pagatis , exceptioni non numerate pecunie , non habite , non recepte , non liberate , non tradite et non solute renunciando penitus et expresse ; promittentes bona fide quod contra venditionem et quitationem hujusmodi per nos seu per alios decetero nullatenus veniemus et quod eosdem viginti solidos parisiensium annui redditus predictis religiosis garantizabimus , liberabimus ac defendemus ad usus et consuetudines Francie contra omnes . In cujus rei testimonium , presentibus litteris sigillum nostrum duximus apponendum . Datum anno Domini millesimo CCo sexagesimo nono , mense martio , die dominica ante festum beati Gregorii .

Ade Copin

Mitriaco

Sancti Dyonisii

Mitriaco

Adam

Guillelmi de Copin

armigeri

Telleyo

Eustachia

Ade

Eustachie

Beati Dyonisii

Francia

Beati Dyonisii

Francie


| De quadam pecia vinee sita in territorio de Gargiis juxta vineas nostras , quam Petrus de Campaingniis armiger vendidit priori Beati Dyonisii | Universis presentes litteras inspecturis , officialis curie Parisiensis , salutem in Domino . Notum facimus quod in nostra presentia constitutus Petrus de Campaniis armiger recognovit in jure coram nobis se vendidisse et imperpetuum quitavisse viro religioso priori Beati Dyonisii in Francia et causam habentibus ab eodem pro octo libris et tribus solidis parisiensium jam dicto venditori solutis et traditis in pecunia numerata , ut ipse venditor in jure coram nobis est confessus , exceptioni non numerate , non habite pecunie renuncians expresse et per fidem , quam peciam vinee dimidium arpentum et octa cordas ut dicitur continentem , quam dicebat se habere in territorio de Gargiis , contiguam vineis abbatis et conventus Sancti Dyonisii ex una parte et vineis ipsius Petri ex altera , in feodo abbatis Sancti Dyonisii predicti ut dicebat ; et promisit dictus Petrus fide data in manu nostra quod contra venditionem et quitationem hujusmodi jure aliquo per se aut per alium non veniet in futurum et quod dictam peciam vinee sicus se comportat dicto . . priori et illis qui causam habebunt ab ipso garantizabit , liberabit et defendet ad usus et consuetudines Franties contra omnes et quod solvet dicto emptori quadraginta solidos turonensium nomine pene cum omnibus rectis coustamentis , si dicta venditione retracta fuerit vel evicta , se et heredes suos et omnia bona sua quantum ad hec obligando . Datum anno Domini millesimo ducentesimo LXmo quinto , die mercurii post festum Beati Martini hyemalis .

Gargiis

Petrus de Campaingniis

Beati Dyonisii

Parisiensis

Petrus de Campaniis

Beati Dyonisii

Francia

Gargiis

Sancti Dyonisii

Petri

Sancti Dyonisii

Petrus

Franties


| De pressorio quod fecerat Ernaudus apud Villam Novam , quod non debebat | Guillelmus permissione dyvina Parisiensis ecclesie minister indignus , omnibus presentes litteras inspecturis , salutem in Domino . Notum facimus universis quos nos litteras venerabilium virorum fratris Philippi , monachi et cenarii Sancti Dyonisii , et P . de Boissiaco , canonici Bajocensis , inspeximus in hec verba : Universis presentes litteras inspecturis , frater Philipus , monachus et cenarus ecclesie Beati Dyonisii , et P . de Boissiaco , canonicus Bajocensis , salutem in Domino . Notum facimus quod esset contentio etcetera , | sicut superius est expressum . | Nos autem Parisiensis episcopus , presentem coram nobis dicto Ernaudo et premissa omnia fide media concedente , ad petionem ipsius , ad majorem confirmationem et testimonium , presentibus litteris nostrum fecimus sigillum apponi . Actum anno Domini Mo CCo XXX secundo , mense mayo .

Ernaudus

Villam Novam

Guillelmus

Parisiensis

Philippi

Sancti Dyonisii

P. de Boissiaco

Bajocensis

Philipus

Beati Dyonisii

P. de Boissiaco

Bajocensis

Parisiensis

Ernaudo


| De parte cujusdam prati siti apud Duniacum juxta alnetum prioris , quam Henricus de Duniaco et ejus uxor nobis vendiderunt | Omnibus presentes litteras inspecturis , officialis curie Parisiensis , salutem in Domino . Notum facimus quod coram nobis constituti Henricus de Dugniaco clericus et Petronilla ejus uxor recognoverunt in jure coram nobis se vendidisse et imperpetuum venditionis nomine concessisse et quitasse religiosis viris . . priori et conventui Beati Dyonisii in Francia et eorum monasterio partem suam et quicquid juris proprietatis et possessionis et dominii sibi competunt et competere possunt in quodam prato sito apud Duigniacum juxta alnetum predicti prioris , quod quidem pratum quondam fuit defuncti domini Ade de Dugniaco militis ut dicebant , in censiva ejusdem prioris , pro sexdecim libris parisiensium jam eisdem venditoribus solutis et traditis in pecunia numerata , ut ipsi venditores confessi sunt coram nobis , renunciantes exceptioni non numerate pecunie non habite et non recepte , doli , mali et in factum ; promittentes dicti venditores spontanea voluntate , non coacta et ex certa scientia , fide in manu nostra prestita corporali , quod contra venditionem et quitationem istam jure hereditario , ratione dotis , dotalicii , conquestus aut aliquo alio jure communi vel speciali per se vel per alium non venient in futurum , et quod in predicto prato nichil juris decetero per se vel per alium reclamabunt , immo quicquid juris proprietatis et possessionis habent in eodem dictis prioris et conventui et eorum monasterio garantizabunt , liberabunt et deffendent in judicio et extra judicium suis propriis sumptibus et expensis perpetuo contra omnes , jurisdictioni curie Parisiensis quantum ad hoc se supponentes . Datum anno Domini millesimo ducentesimo LXmo tercio , mense junii .

Duniacum

Henricus de Duniaco

Parisiensis

Henricus de Dugniaco

Petronilla

Beati Dyonisii

Francia

Duigniacum

Ade de Dugniaco

Parisiensis


| De novem denariis capitalis census quos percipiebat Domus Dei de Gonnessia in territorio de Bacunvalle nobis in excambium datis | Universis presentes litteras inspecturis , officialis curie Parisiensis , salutem in Domino . Notum facimus quod coram nobis constitutus dominus Guillelmus magister domus Dei de Gonnessia , presbiter , asseruit quod ipse habebat et percipiebat annis singulis nomine dicte domus novem denarios parisienses capitalis census super quibusdam terris sitis in territorio de Bouconvalle , videlicet super septem quarteriis que tenet ut dicitur Yvo Baille besche , et septem quarteriis que tenent ut dicitur heredes Guiardi Bouchardi , et quinque quarteriis que tenent ut dicitur heredes Ysabellis de Boconvalle , que terre movent de Sancto Dyonisio in Francia ut dicebat . Quos siquidem novem denarios parisienses capitalis census dictus dominus Guillelmus nomine dicte domus Dei et pro sua et dicte domus utilitate , ut dicebat , dedit et quitavit in purum et perpetuum eschambium . . abbati et conventui Sancti Dyonisii in Francia pro duodecim denariis parisiensibus capitalis census de sex solidis et dimidio parisiensium capitalis census quos dictus magister debet , ut dicebat , eisdem abbati et conventui super quadam pecia terre site apud Gonnessiam infra clausuram ejusdem domus Dei , ut dicitur , solvendis apud Tilleyum in vigilia octabarum Beati Dyonisii , ut dicebat . Et promisit idem magister fide data quod contra permutationem istam sive eschambium jure aliquo per se vel per alium non veniet in futurum et quod dictos novem denarios parisienses capitalis census super locis predictis memoratis . . abbati et conventui Beati Dyonisii in Francia garantizabit et liberabit imposterum ad usus et consuetudines Francie contra omnes . Datum anno Domini millesimo ducentesimo quinquagesimo nono , die sabbati in vigilia sancti Thome apostoli .

Domus Dei de Gonnessia

Bacunvalle

Parisiensis

Bouconvalle

Yvo Baille

Guiardi Bouchardi

Ysabellis de Boconvalle

Sancto Dyonisio

Francia

Guillelmus

Sancti Dyonisii

Francia

Gonnessiam

Tilleyum

Beati Dyonisii

Beati Dyonisii

Francia

Francie


| De viginti octo solidis capitalis census et uno arpenno ac dimidio terre arabilis quos Radulphus de Belleyo et ejus uxor nobis vendiderunt | Universis presentes litteras inspecturis , officialis curie Parisiensis , salutem in Domino . Notum facimus quod in nostra presentia constituti Radulphus de Bellaya et Margareta ejus uxor asseruerunt quod ipsi habebant et percipiebant singulis annis in octabis Beati Dyonisii viginti et octo solidos parisiensium annui census seu redditus super septem quarteriis vinee , quorum Radulphus dictus le Grant vilain tenet dimidium arpentum ad sex solidos et sex denarios parisienses annui census , item Petrus Ysabellis unum quarterium ad tres solidos et tres denarios , item Guillelmus Qui loquitur ex parte Dei unum quarterium ad tres solidos et tres denarios annui census , item Bernardus de Maresiis unum quarterium ad quinque solidos annui census , item liberi defuncti Petri le Pelé dimidium quarterium ad treginta denarios census , item relicta Johanis le Pelé defuncti dimidium quarterium ad triginta denarios census , item Hugo Estrepe unum quarterium ad quinque solidos census . Que quidem septem quarteris vinee sita sunt in duabus peciis , videlicet unum arpentum in loco qui dicitur Censuier , contiguum terre liberorum Philippi le Plat ex una parte et vinee Guillelmi dicti Bulot ex altera , et tria quarteria vinee sita sunt in loco qui dicitur Au Presouer , contigua vinee Oudardi Chagrin ex una parte et vinee dicti Radulphi ex altera , moventia de censiva et dominii prioris Beati Dyonisii in Francia ut dicebant . Item asseruerunt quod ipsi habebant , et possidebant tenebant arpentum et dimidium terre arabilis site in loco qui dicitur Val deray , contiguum terre Petri Scoti ex una parte et terre Henrici Carnificis et Roberti Girardi ex altera , ad campipartem . . prioris Sancti Dyonisii predicti . Quos siquidem viginti et octo solidos parisiensium annui census seu redditus predicto et dictum arpentum et dimidium terre arabilis recognoverunt in jure coram nobis se vendidisse , concessisse et quitavisse exnunc imposterum religiosis viris . . abbati et conventui Beati Dyonisii in Francia ementibus premissa ad opus prioratus ejusdem loci , ut dicebat , pro decem et octo libris parisiensium , jamdictis venditoribus solutis et traditis in pecunia numerata ante confectionem presentis instrumenti , ut confessi sunt coram nobis , exceptioni dicte pecunie sibi non solute et non habite penitus renuntiantes ; et per fidem cedentes et transferentes exnunc in posterum in dictos religiosos omne jus , dominium , proprietatem , possessionem et omnes actiones reales et personales , utiles et directas quos et quas sibi competebat et competere poterat quomodolibet in predictis , nichil juris sibi vel suis heredibus in premissis decetero retinentes , promittentes fide data in manu corporali , ex certa sciencia , voluntate sua propria , spontanea , non coacta , non vi , metu , dolo vel fraude ad hoc inducti , quod contra venditionem , concessionem et quitationem hujusmodi jure hereditario , ratione conquestus , dotis , doarii aut donationis propter nuptias vel alio jure quocumque communi vel speciali non venient in futurum , et quod predictos viginti octo solidos parisiensium annui census habendos , levandos et percipiendos decetero a dictis religiosis ad opus dicti prioratus annuatim in octabis Beati Dyonisii et dictum arpentum et dimidium terre arabilis garantizabunt eisdem religiosis imposterum , liberabunt et deffendent in judicio et extra judicium sumptibus suis propriis et expensis quocienscumque et quandocumque opus fuerit et super hoc fuerint requisiti perpetuo contra omnes , necnon et quod solvent dictis emptoribus nomine pene sexaginta et duodecim solidos parisiensium si dicta venditio retracta fuerit vel evicta ; et pro recta garandia ferenda et pena si committatur solvenda dictis venditores obligarunt specialiter et expresse predictis religiosis et eorum monasterio se et heredes suos insolidum et omnia bona sua et heredum suorum mobilia et immobilia , presentia et futura , ubicumque fuerint et poterunt inveniri etiam sub quocumque nomine censeantur , que omnia reliquerunt propter hoc penitus obligata , renunciantes per fidem in premissis omni exceptioni doli , actioni in factum , deceptioni precii , beneficio divisionis , senatusconsulti velleiani , restitutionis in integrum , privilegio fori et crucis assumpte et assumende , jurisdictioni curie Parisiensis se et suo insolidum supponentes . Datum anno Domini Mo CCo LXXo quinto , die martis post festum beati Nicholai hyemalis .

Radulphus de Belleyo

Parisiensis

Radulphus de Bellaya

Margareta

Beati Dyonisii

Radulphus dictus le Grant

Petrus Ysabellis

Guillelmus

Bernardus de Maresiis

Petri le Pelé

Johanis le Pelé

Hugo Estrepe

Censuier

Philippi le Plat

Guillelmi dicti Bulot

Au Presouer

Oudardi Chagrin

Radulphi

Beati Dyonisii

Francia

Val

Petri Scoti

Henrici Carnificis

Roberti Girardi

Sancti Dyonisii

Beati Dyonisii

Francia

Beati Dyonisii

Parisiensis


| Littera archidyaconi Parisiensis , de viginti denariis parisiensibus census quos Guillelmus de Gonnessia dedit Radulpho d'Estif | Universis presentes litteras inspecturis , officialis curie reverendi patris domini Ancheri cardinalis archidiaconi Parisiensis , salutem in Domino . Notum facimus quod coram nobis constitutus Guillelmus de Gonnessia armiger , filius quondam defuncti domini Symonis de Gonnessia militis , asseruit coram nobis quod ipse tenebat , possidebat et percipiebat annuatim viginti denarios parisienses fundi terre seu capitalis census annui super quinque arpentis terre arabilis que Andreas dictus Pocheron habebat et tenebat in territorio de Nemore Bonomin , contigua terre de Johanne de Bello Grandi ex una parte et terre Henrici Carnificis ex altera ut dicebat , commemorans etiam grata servicia et curialitas non minimas que et quas sepe et sepius Radulphus d'Estif armiger eidem fecerat in temporibus rectroactis et adhuc omni die faciebat sine remuneratione aliqua sibi facta ab eodem eidem Radulpho et ejus heredibus et causam habentibus ab eisdem , motu proprio , sine spe aliqua revocandi , non vi , non dolo vel fraude aliqua ad hoc inductus sed voluntate spontanea , non coactus , ipsos viginti denarios parisienses capitalis census dedit in recompensationem , remunerationem gratorum serviciorum et curialitatum predictarum et donatione irrevocabili facta inter vivos quitavit penitus et expresse , cedens exnunc eidem ejus heredibus et causam habentibus ab ipsis omne jus et transferens penitus in eosdem et dominium , proprietatem et possessionem et omnes actiones que , quod et quas habebat et habere poterat et debebat quoquo jure in premissis et quolibet premissorum , nichil juris sibi vel suis heredibus dominii , possessionis vel proprietatis decetero retinendo . Et promisit dictus Guillelmus per fidem suam datam quod contra donationem , cessionem et quitationem predictas per se vel per alium non veniet in futurum . In cujus rei testimonium , presentibus litteris sigillum nostrum duximus apponendum . Datum anno Domini millesimo ducentesimo LXXXmo primo , die mercurii post Jubilate .

Parisiensis

Guillelmus de Gonnessia

Radulpho d'Estif

Ancheri

Parisiensis

Guillelmus de Gonnessia armiger

Symonis de Gonnessia

Andreas dictus Pocheron

Nemore Bonomin

Johanne de Bello Grandi

Henrici Carnificis

Radulphus d'Estif

Radulpho

Guillelmus


| De tribus quarteriis vinee site apud Pierrefrite , de quibus quinta pars nobis data est | Omnibus presentes litteras inspecturis , officialis curie Parisiensis , salutem in Domino . Notum facimus quod in presencia nostra constituti Guillelmus Porel et Ada uxor ejus recognoverunt quod ipsi habebant tria quarteria vinee site apud Pierrefrite , de quibus tribus quarteriis vinee recognoverunt se dedisse et concessisse in puram et perpetuam elemosinam quintam partem ecclesie Beati Dyonisii . Residuum vero recognoverunt se vendidisse ecclesie supradicte pro quindecim libris parisiensium , de quibus recognoverunt sibi esse plenarie satisfactum . Promiserunt etiam quod contra donationem et venditionem istam per se vel per alium non venient in futurum et quod vineam predictam ecclesie predicte garentizabunt ad usus et consuetudines Francie contra omnes . Dicta vero Ada uxor ejusdem Guillelmi quitavit penitus et expresse quicquid in vinea predicta habebat vel habere poterat ratione dotalicii sive alio modo , spontanea , non coacta , sub prestite fidei religione ; et de recta garancia ferenda ut dictum est dominus Adam le Maus miles se fidejussorem constituit erga ecclesiam supradictam . Actum anno Domini Mo CCo XXXo II o , mense novembri .

Pierrefrite

Parisiensis

Guillelmus Porel

Ada

Pierrefrite

Beati Dyonisii

Francie

Ada

Guillelmi

Adam le Maus


| De decimis quas perpiebant apud Teilleyum abbas et conventus Sancti Victoris Parisiensis , nobis venditis | Universis presentes litteras inspecturis , Petrus Dei gratia Sancti Victoris ecclesie Parisiensis abbas humilis totusque ejusdem loci conventus , salutem in Domino . Cum nos haberemus et perciperemus annuatim apud Teilleyum quasdam decimas que vulgariter nuncupantur decime de altari , moventes de feodo religiosorum virorum abbatis et conventus ecclesie Beati Dyonisii in Francia , partim sitas in territorio quod dicitur A la Haiete , partim A la Cousturele et partim ad semitam de Grandi Campo , compulsi a dictis abbate et conventu Sancti Dyonisii ut dictas decimas extra manum nostram ponere curaremus , notum facimus quod nos dictas decimas dictis abbati et conventui Beati Dyonisii in Francia vendidimus et nomine pure venditionis exnunc imperpetuum quitamus pro quindecim libris parisiensium nobis solutis a dictis religiosis in pecunia numerata et de quibus nos tenemus integre pro pagatis , tenendas et percipiendas ab ipsis religiosis et eorum successoribus in futurum pacifice et quiete , renunciantes in hoc facto omni exceptioni doli , mali et omnibus exceptionibus juris et facti que contra presens instrumentum possent obici vel opponi . Et promittimus bona fide nos aut successores nostros contra venditionem et quitationem hujusmodi aut premissorum aliquod aliqua ratione vel causa in futurum non contrafacere vel venire . In cujus rei testimonium et munimen , sigilla nostra presentibus litteris duximus apponenda . Datum anno Domini millesimo CCo octogesimo septimo , mense junio .

Teilleyum

Sancti Victoris Parisiensis

Petrus

Sancti Victoris

Parisiensis

Teilleyum

Beati Dyonisii

Francia

A la Haiete

A la Cousturele

Grandi Campo

Sancti Dyonisii

Beati Dyonisii

Francia


| De duobus arpentis vinearum que dedit nobis in territorio de Gonnessia castellanus Vallis Pendentis pro piscatione quam habebat dominus abbas , quotienscumque jacebat apud Sanctum Martinum in Colle , in vivario dicti castellani | Universis presentes litteras inspecturis , Guillelmus dictus de Hanget Parisiensis prepositus , salutem . Sciant omnes quod coram nobis presentialiter constituti dominus Johannes de Chambliaco , illustris regis Francie miles , castellanus Vallis Pendentis , et domina Marguareta ejus uxor sua sponte recognoverunt permutasse et nomine permutationis seu puri escambii tradidisse , concessisse et quittavisse religiosis viris abbati et conventui Sancti Dyonisii in Francia unam petiam vinee duo arpenta vel circiter continentem , sitam in territorio de Gargiis , que ex una parte tenet ad vineam Johannis Carnificis de Gonnesse et ex altera ad vineam Johannis dicti Normanni de Sancto Dyonisio , quam predictam vineam ex proprio conquestu suo tenebant et possidebant perpetue , pacifice et quiete in feodo et homagio ecclesie supradicte , tenendam et possidendam a dictis religiosis in manu mortua absque coactione vendendi vel aliquam finationem super hoc cum aliquo faciendi , videlicet pro piscaria seu jure piscandi quod predictus abbas dicebatur habere in vivario quod appellatur Vivarium desubtus Vallem Pendentem , quotiens ad domum suam de Sancto Martino in Colle declinabat et ibi pernoctabat ; quam siquidem piscariam dictus abbas et conventus dicto domino Johanni et Margarete uxori sue eorumque heredibus remiserunt et penitus quittaverunt in recompensationem et solutum vinee sepedicte , de qua recompensatione ad plenum dictus miles et ejus uxor se recognoverunt esse contenti , promittentes fideliter bona fide quod contra permutationem et contractum hujusmodi per se vel per alium non venient nec venire facient in futurum , immo predictam petiam vinee dictis religiosis garantizabunt et defendent in juditio et extra juditium , quandocumque opus fuerit et super hoc fuerint requisiti , ad usus et consuetudines patrie contra omnes . Quantum ad hoc firmiter observandum dictus miles et ejus uxor omnia bona sua et heredum suorum specialiter obligarunt , renunciantes penitus et expresse omni dotis , doarii , dotalicii aut donationis propter nupcias previlegio pro mulieribus introducto benefitioque senatus consulti Walleyani et omnibus que sibi et heredibus suis possent prodesse et predictis religiosis obesse . In cujus rei testimonium , sigillum prepositure Parisiensis unacum sigillis eorumdem duximus apponendum . Datum anno Domini millesimo ducentesimo nonagesimo tercio , mense februarii , die veneris post festum beati Mathie apostoli .

Gonnessia

Vallis Pendentis

Sanctum Martinum in Colle

Guillelmus dictus de Hanget

Parisiensis

Johannes de Chambliaco

Francie

Vallis Pendentis

Marguareta

Sancti Dyonisii

Francia

Gargiis

Johannis Carnificis de Gonnesse

Vivarium

Vallem Pendentem

Sancto Martino

Colle

Johanni

Margarete

Walleyani

Parisiensis


| Amortizatio quorumdam acquestorum factorum apud Gonnessiam et Tylleium | Philippus , Dei gratia Francorum rex . Notum facimus universis tam presentibus quam futuris nos infrascriptas vidisse litteras , tenorem hujusmodi continentes : « Universis presentes litteras inspecturis , magister Symon dictus Bouvel et Symon dictus Payen , clerici inquisitores deputati a domino rege super novis acquisitis factis a personis ecclesiasticis et ignobilibus in prepositura Parisiensi et ejus resorto , salutem in Domino . Noveritis nos nomine domini regis et pro eo recepisse et habuisse a religiosis viris majori priore et magistro Caritatum ecclesie Sancti Dyonisii in Francia sexaginta decem et octo libras ac decem et octo solidos et quatuor denarios parisienses in pecunia numerata pro finatione facta nobiscum ab eisdem religiosis de rebus , redditibus et possessionibus qui secuntur , penes ipsos religiosos successoresque suos et eorum ecclesiam sine coactione vendendi aut extra manum suam ponendi perpetuo et pacifice remanendis , salvo in aliis jure domini regis et quolibet alieno , videlicet de quadam masura , uno arpento prati et tribus arpentis terre arabilis sitis apud Dugniacum et de uno arpento terre arabili sito ibidem in censiva dictorum religiosorum et justicia domini regis ut dicebant ; item de decem libris parisiensium annui redditus vel eo citra percipiendis apud Gonnessiam in censibus , campipartibus et aliis possessionibus acquisitis titulo emptionis de Guillelmo de Malo Leone ; item de viginti solidis census capitalis acquisitis titulo emptionis de Radulpho d'Estif in territorio predicto ; item de novem solidis et novem denariis parisiensibus incrementi census sitis in territorio de Tilloy acquisitis titulo emptionis de domino Johanne des Groes milite ; item de viginti octo solidis incrementi census acquisitis titulo emptionis de Radulpho de Belloy armigero ; item de viginti sex denariis parisiensibus incrementi census acquisitis titulo emptionis de domina Ysabelle des Groes ; item de quatuordecim solidis cum obolo census acquisitis titulo emptionis de Radulpho d'Estif ; qui siquidem conquestus spectant ad officium majoris prioris , facti in terris ecclesie Sancti Dyonisii in Francia et justicia domini regis predicta tempore in secunda ordinatione contento ; item de uno arpento vinee sito apud Champigniacum in retrofeodum domini episcopi Parisiensis acquisito titulo emptionis tempore in dicta ordinatione domini regis contento , spectante ad officium Caritatum ecclesie memorate . In quorum premissorum testimonium , ad petitionem dictorum religiosorum , sigilla nostra presentibus litteris duximus apponenda . Datum Parisius , die mercurii post festum Annuntiationis dominice , anno Domini millesimo ducentesimo nonagesimo quarto . » Nos autem financiam hujusmodi ratam et gratam habentes , volumus et concedimus quod prefati religiosi res predictas teneant et perpetuo possideant absque coactione vendendi vel extra manum suam ponendi , salvo in justicia et aliis jure nostro et quolibet alieno . Quod ut firmum et stabile perseveret , presentibus litteris nostrum fecimus apponi sigillum . Actum Parisius , anno Domini millesimo ducentesimo nonagesimo sexto , mense martii .

Gonnessiam

Tylleium

Philippus

Francorum

Symon dictus Bouvel

Symon dictus Payen

Parisiensi

Caritatum

Sancti Dyonisii

Francia

Dugniacum

Gonnessiam

Guillelmo de Malo Leone

Radulpho d'Estif

Tilloy

Johanne des Groes

Radulpho de Belloy

parisiensibus

Ysabelle des Groes

Radulpho d'Estif

Sancti Dyonisii

Francia

Champigniacum

Parisiensis

Caritatum

Parisius

Parisius